open-index/open-wikipedia-markdown huggingface dataset:
ចេក​

**ចេក** ជា​ផ្លែឈើ​ដែល​ងាយ​ស្វែង​​រក​បាន​ តម្លៃ​ថោក​សមរម្យ​ ប៉ុន្តែ​ផ្ដល់​សារ​ប្រយោជន៍​យ៉ាង​ច្រើន​ ដល់​រាង​កាយ​មនុស្ស​យើង​ ព្រោះ​វា​សម្បូរ​ទៅ​ដោយ​វីតាមីន​ A B6 B12 កាល់ស្យូម​ ផូស្វ័រ​ ប៉ូតាស្យូម​ ការបូអ៊ីដ្រាត​ ថាមពល​ ព្រម​ទាំង​អាច​ជួយ​ព្យាបាល​ជំងឺ​ផ្សេងៗ​ បាន​ទៀត​ផង...។
ការ​កាត់​ពូជ​ចេក​ព្រៃ​និង​ចេក​គ្រាប់  ក្លាយ​ជា​ ចេក​មហា​ត្រកាល ឬ ចេក​មហា​ថ្លៃ  ។

# **ព្យាបាល​ប្រគ្រីវ:** អ្នក​ដែល​កើត​ប្រគ្រីវ​នៅ​ជើង​ និង​កំភួន​ជើង​ញឹកញាប់​ បើ​សិន​ទទួល​ទាន​ចេក​ជា​ប្រចាំ​ នឹង​បាត់​ដោយ​ខ្លួន​ឯង។
# **ជួយ​ផ្ដាច់​បារី:** បើ​សិន​មិន​អាច​បញ្ឈប់​ការ​ជក់​បារី​បាន​ អ្នក​គួរ​រក​ចេក​ទុក​ក្នុង​ផ្ទះ​​ ព្រោះ​វា​មាន​វីតាមីន​ B6 និង​ B12 មាន​ប៉ូតាស្យូម​ ម៉ាញេស្យូម​ជួយ​ចម្រើន​រាងកាយ​ មិន​ឲ្យ​ឃ្លាន​នីកូទីន​ ដែល​ធ្វើ​ឲ្យ​អ្នក​អាច​ផ្ដាច់​បារី​បាន​ដោយ​ស្រួល​ហើយ។
# **ឈឺ​ដើម​ទ្រូង:** អាការ​ឈឺ​ចុក​ណែន​នៅ​ដើម​ទ្រូង មាន​មូល​ហេតុ​ពី​ក្រពះ​ មាន​អាស៊ីដ​ច្រើន​ពេក​ អ្នក​អាច​ទទួល​ទាន​ចេក​ខ្ចី​ ហាល​ស្ងួត​ ជួយ​បន្ថយ​អាស៊ីដ​បាន។
# **តានតឹង​ប្រព័ន្ធ​ប្រសាទ​ធ្វើ​ការ​មិន​បាន​ល្អ:** ចេក​ មាន​សារធាតុ​អាហារ​ដែល​ជួយ​ដល់​ប្រព័ន្ធ​ប្រសាទ​ដោយ​ផ្ទាល់​ មាន​វីតាមីន​B ​ថែម​ទាំង​ជួយ​បំបាត់​​ការ​ទទួល​ទាន​កំប៉ិកកំប៉ុក​បាន​ទៀត។ នៅ​ពេល​ឃ្លាន​អ្នក​គួរ​ទទួល​ទាន​ចេក​ ជំនួស​សូកូឡា​ ជា​ការ​ល្អ។
# **ទល់​លាមក​ ហើម​ពោះ:** ទទួល​ទាក​ចេក​ញឹកញាប់​ អាច​ធ្វើ​ឲ្យ​អស់​បញ្ហា​បែប​នេះ​​ដោយ​ឯកឯង...៕
គីឡូ

**គីឡូ** (និមិត្តសញ្ញា៖ k) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 103 ឬ 1 000។

បុព្វបទនេះត្រូវបានដាក់អោយប្រើនៅឆ្នាំ១៧៩៥។ គីឡូក្លាយពីភាសាក្រិចថា χίλιοι ដែលមានន័យថា *ពាន់*។

នៅក្នុងវិទ្យាសាស្ត្រកុំព្យូទ័រ គីឡូអាចមានន័យថា 210 = 1024 ដង។ ដើម្បីចៀសវាងការភ័នច្រលំ ថ្មីៗនេះគេបានបង្កើតបុព្វបទថ្មី ថា មេប៊ី (kibi និមិត្តសញ្ញា៖ ki) ដែលមានតំលៃ 210ដង។
ហិកតូ

**ហិកតូ** (និមិត្តសញ្ញា៖ h) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 102 ឬ 100។

បុព្វបទនេះត្រូវបានដាក់អោយប្រើនៅឆ្នាំ១៧៩៥។ ហិកតូក្លាយពីភាសាក្រិចថា ἑκατόν(អិកកាតុង) ដែលមានន័យថា *រយ*។

បុព្វបទនេះគេនិយមប្រើដូចតទៅ៖
* ហិកតូម៉ែត្រការ៉េ ឬ ហិកតា​ ជាខ្នាតផ្ទៃដីដែលគេនិយមប្រើក្នុងការវាស់​វែងដីស្រែជាដើម។
* ហិកតូប៉ាស្កាល់ ជាខ្នាតរបស់សំពាធបរិយាសដែលគេនិយមប្រើនៅក្នុងឧតុនិយមវិទ្យា។
* ហិកតូលីត្រ ជាខ្នាតរបស់អង្គធាតុរាវ (ស្រានិងទឹកដោះគោជាដើម) និងជួនកាលគ្រាប់ធញ្ញជាតិ នៅក្នុងកសិកម្ម។
រឿងមហាចោរនៅទល់ដែន

**រឿងមហាចោរនៅទល់ដែន** គឺជារឿងប្រលោមលោកខ្មែរ​ បែបគុននិយម ដែលនិពន្ធដោយលោក សាង សាវ៉ាត បោះពុម្ពផ្សាយជាលើកដំបូង នៅព.ស.ទី២៤៨៥ ត្រូវនឹងគ.ស.១៩៥៥៕
thumb|right|ក្របមុខ​សៀវភៅ​រឿង​មហាចោរនៅទល់ដែន

## អារម្ភកថា
អ្នកនយោបាយគិតគូរបញ្ហាគ្រប់គ្រងរដ្ឋ មានបញ្ហារដ្ឋធម្មនុញ្ញ បញ្ហាលទ្ធិ បញ្ហាសេរីភាព បញ្ហាបោះឆ្នោតជាដើម។អ្នកតិចនិកដោះស្រាយបញ្ហារដ្ឋបាល មានបញ្ហាហិរញ្ញវត្ថុ បញ្ហាយោធា បញ្ហាសាធារណការ បញ្ហាសេដ្ឋកិច្ច ទូរស័ព្ទ វិទ្យុជាដើម។

អ្នកនិពន្ធចោតជាបញ្ហាសង្គម មានបញ្ហាអក្សរសាស្ត្រ បញ្ហាទំនៀមទំលាប់ បញ្ហាតម្លៃជាតិ បញ្ហាចិត្តសាស្ត្រជាដើម។

អ្នកនយោបាយ និងអ្នកតិកនិក មានប្រយោជន៍ដល់ប្រទេសជាតិ និងប្រជាជន អ្នកនិពន្ធក៏មានប្រយោជន៍ដូច្នោះដែរ។គេនិយាយថា អ្នកនិពន្ធជាព្រលឹង ហើយជាពន្លឺរបស់ប្រទេសជាតិ៖
*ព្រលឹងរបស់ជាតិ ពីព្រោះអ្នកនិពន្ធសម្តែងទឹកចិត្តពិតៗរបស់ប្រជាជនក្នុងសម័យកាលដែលអ្នកនិពន្ធនោះរស់នៅ។
*ពន្លឺរបស់ជាតិ ពីព្រោះអ្នកនិពន្ធអាចណែនាំគំនិតរបស់ប្រជាជនឲ្យរីកចម្រើនទាន់សម័យដូចជាតិនានាឡើង។

ចំពោះប្រទេសកម្ពុជាសព្វថ្ងៃ គំនិតដែលជាសត្រូវរបស់ប្រជារាស្ត្រគឺ គំនិតចក្រពត្តិ គំនិតមើលងាយមនុស្ស(ចាស់មើលងាយក្មេង ប្រុសមើលងាយស្រី អ្នកធំមើលងាយអ្នកតូច អ្នកមានមើលងាយអ្នកក្រ) គំនិតលុតក្រាប គំនិតប្រកាន់បក្ខពួកហួសហេតុ គំនិតសង្គ្រាមនិយម។

អាស្រ័យហេតុនេះ អ្នកនិពន្ធគប្បីតម្រង់បញ្ញាតែងរឿង ទោះជារឿងប្រលោមលោកសាមញ្ញក្តី ទោះជារឿងប្រលោមលោកក្នុងប្រវត្តិសាស្ត្រក្តី ច្នៃយ៉ាងណាឲ្យជនរួមជាតិមានសតិសម្បជញ្ញៈ ភ្ញាក់រលឹកឡើងដឹងខ្លួនថាជាមនុស្ស មនុស្សមានសិទ្ធិស្មើមនុស្សឯទៀត មានសេរីភាពតាមលំអានសកលលោកនិងលទ្ធិប្រជាធិបតេយ្យ។ធ្វើយ៉ាងនេះគឺជួយដំណើរការអ្នកនយោបាយ(មានរាជរដ្ឋាភិបាលជាដើម)ឲ្យងាយក្នុងការរៀបចំសង្គមយើងឲ្យមានវឌ្ឍនធម៌ និងសន្តិភាពដែលមនុស្សលើសកលលោកស្រឡាញ់គ្រប់ៗគ្នា។

## សាច់រឿង
*រឿងមហាចោរនៅទល់ដែនវគ្គទី១៖ខ្លាបាក់ចង្កូម
*រឿងមហាចោរនៅទល់ដែនវគ្គទី២៖បងប្អូនពីរនាក់
*រឿងមហាចោរនៅទល់ដែនវគ្គទី៣៖រាត្រីស្ងាត់
*រឿងមហាចោរនៅទល់ដែនវគ្គទី៤៖សពស្នេហា
*រឿងមហាចោរនៅទល់ដែនវគ្គទី៥៖បណ្ដាំបង
*រឿងមហាចោរនៅទល់ដែនវគ្គទី៦៖ភ្លើងរាគៈ
*រឿងមហាចោរនៅទល់ដែនវគ្គទី៧៖បាត់កូន
*រឿងមហាចោរនៅទល់ដែនវគ្គទី៨៖ត្រលប់ពីច្បាំង
*រឿងមហាចោរនៅទល់ដែនវគ្គទី៩៖រត់តាមប្ដី
*រឿងមហាចោរនៅទល់ដែនវគ្គទី១០៖ស្ដេចខ្ញាល់
*រឿងមហាចោរនៅទល់ដែនវគ្គទី១១៖តដៃដោះខ្លួន
*រឿងមហាចោរនៅទល់ដែនវគ្គទី១២៖អាសន្នធំ
*
(នៅមានបន្តទៀត)

## ឯកសារយោង 
* ប្លក់ ឡាយ ឡង់ឌី
* ការវិភាគបធិប្បាយដោយ វ៉ាន់ឌី កាអុន នៃវិទ្យុ RFI 

មហាចោរនៅទល់ដែន
ចំណាត់ថ្នាក់ក្រុម:រឿងមហាចោរនៅទល់ដែន
ដេកា

ដេកា (និមិត្តសញ្ញា៖ da) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 10 ។

បុព្វបទនេះត្រូវបានដាក់អោយប្រើនៅឆ្នាំ១៧៩៥។ ដេកាក្លាយពីភាសាក្រិចថា δέκα ដែលមានន័យថា *ដប់*។
រឿងផ្កាស្រពោន

**រឿងផ្កាស្រពោន** គឺជាប្រលោមលោកដ៏ប្រជាប្រិយមួយនៅប្រទេសកម្ពុជា ហើយរឿងនេះក៏ត្រូវបានថតជាខ្សែភាពយន្តផងដែរ។ ប្រលោមលោកដ៏ប្រជាប្រិយនេះ គឺជាស្នាដៃដ៏ឆ្នើមរបស់កវីនិពន្ធ នូហាច ដែលបាននិពន្ធឡើងនៅព.ស.២៤៩០ ត្រូវនឹងគ.ស.១៩៤៧ 

## ឧទ្ទិស
ប្រលោមលោកនេះ បានក្រងកើតឡើងក្នុងសម័យដែលប្រទេសកម្ពុជាត្រូវបែងចែកអាណាខែត្រខាងលិច ទៅនៅក្រោមអំណាចប្រទេសជិតខាង គឺរវាង៧ឆ្នាំមកហើយ។

ដូច្នេះហើយសេចក្តីរំលឹកដល់ភូមិកំណើត ដល់ញាតិមិត្តដែលព្រាត់ទៅម្ខាងៗ ព្រំដែនអកុសល ក៏សឹងមានងំនៅក្នុងថ្លើម ក្នុងប្រមាត់នៃខ្មែរគ្រប់ៗរូប។

ដូច្នេះហើយបានជាកន្លែងណា តំបន់ណាដែលជាទីស្រឡាញ់របស់អ្នកតែងក៏ត្រូវកម្លាំងនៃសេចក្តីរំលឹក ច្រានបញ្ជូនមកជាក្របខ័ណ្ឌនៃរឿងនេះ។

ដូច្នេះហើយបានជាខ្ញុំឧទ្ទិសរឿងនេះ ជូនចំពោះដែនកំណើតរបស់ខ្ញុំ។
## ជម្រាបអ្នកអាន
សៀវភៅដែលលោក-អ្នក ចាប់ផ្ទាត់ទំព័រមើលក្នុងពេលនេះបាននិពន្ធរួចជាយូរឆ្នាំមកហើយ តែពុំមានឱកាសនឹងបោះពុម្ពនោះ។កាលពីថ្ងៃទី១៩ កក្កដា គ.ស១៩៤៧ កាសែតកម្ពុជា បានចុះផ្សាយបន្តិចម្តងៗ រាល់ថ្ងៃសៅរ៍ ដរាបដល់ថ្ងៃ២៧ កញ្ញា ឆ្នាំដដែលទើបចប់ តែដោយឃើញថា ជាការរាត់រាយពេក ទើបមានមិត្រជាច្រើននាក់សុំឲ្យប្រមូលបោះពុម្ពជាសៀវភៅឡើង។

ឥលូវសេចក្តីនេះបានសម្រេចហើយ តែអ្នកនិពន្ធសូមអភ័យទោសចំពោះលោក-អ្នកប្រាជ្ញទាំងឡាយ បើឃើញថាមានឆ្គាំឆ្គង ព្រោះជាជំហានដើមបំផុតក្នុងអក្សរសាស្ត្រជាតិ។

## សាច់រឿង
*រឿងផ្កាស្រពោនវគ្គទី១
*រឿងផ្កាស្រពោនវគ្គទី២
*រឿងផ្កាស្រពោនវគ្គទី៣
*រឿងផ្កាស្រពោនវគ្គទី៤
*រឿងផ្កាស្រពោនវគ្គទី៥
*រឿងផ្កាស្រពោនវគ្គទី៦
*រឿងផ្កាស្រពោនវគ្គទី៧
*រឿងផ្កាស្រពោនវគ្គទី៨
*រឿងផ្កាស្រពោនវគ្គទី៩
*រឿងផ្កាស្រពោនវគ្គទី១០
*រឿងផ្កាស្រពោនវគ្គទី១១
*រឿងផ្កាស្រពោនវគ្គទី១២

ចំណាត់ថ្នាក់ក្រុម:រឿងផ្កាស្រពោន
ផ្កាស្រពោន
ដេស៊ី

**ដេស៊ី** (និមិត្តសញ្ញា៖ d) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 10−1 = 1/10 ។

បុព្វបទនេះត្រូវបានដាក់អោយប្រើនៅឆ្នាំ១៧៩៥។ ដេស៊ីក្លាយពីភាសាឡាតាំងថា decimus ដែលមានន័យថា *មួយភាគដប់*។

បុព្វបទនេះមិនសូវត្រូវបានគេប្រើប្រាស់ទេ លើកលែងតែក្នុងខ្នាតសំលេងដែលនិយមគិតជា ដេស៊ីបែល។
វីតាមីន

** វីតាមីន(Vitamin) រឺ ជីវជាតិ​ **មាន​ច្រើនប្រភេទដូចជា៖ វីតាមីន​ A, B1, B2, B3, B5, B6 ជាដើម។
: **១.​ វីតាមីន​ A :** ភាគ​ច្រើន​ មាន​នៅ​ក្នុង​បន្លែ​ស្លឹក​ពណ៌​បៃតង​ ប៉ុន្តែ​វា​អាច​ត្រូវ​បាន​បាត់បង់​អស់​ ១/៣​ ប្រសិន​បើ​ត្រូវ​អុកស៊ីសែន​ និង​ពន្លឺ​ថ្ងៃ​ ថ្លើម​សត្វ​ ស៊ុត​ក្រហម​ ផលិតផល​ពី​ទឹក​ដោះគោ​ ត្រី​សម្បូរ​ខ្លាញ់​ និង​បន្លែ​ពណ៌​បៃតង​ និង​លឿង។
អាការ​កង្វះ​វីតាមីន​A : ស្បែក​ស្ងួត​ និង​គគ្រើម​ ក្រចក​ស្រួយ​ ងាយ​នឹង​បាក់​ និង​មាន​ចំណុច​សៗ​ បើ​មាន​កង្វះ​វីតាមីន​ A ខ្លាំង​ ភ្នែក​នឹង​មើល​មិន​សូវ​ឃើញ​នៅ​ពេល​យប់​ (ខ្វាក់មាន់)​ បើ​បណ្ដោយ​យូរៗ​ទៅ​ អាច​ងងឹត​ភ្នែក​បាន។
: **២.​ វីតាមីន​ B1** : វីតាមីន​នេះ​ នឹង​ត្រូវ​បំផ្លាញ​បាន​ដោយ​ងាយ​ នៅ​ពេល​ត្រូវ​កម្ដៅ​ និង​អុកស៊ីសែន​ ឬ​ក្នុង​ពេល​ដាំ​ស្ល​ ក៏​ធ្វើ​ឲ្យ​វីតាមីន​នេះ​បាត់បង់​ប្រមាណ​៣០%​ដែរ។
ដូច្នេះ​ មិន​ត្រូវ​លាង​បន្លែ​យូរ​ពេក​ទេ​ ហើយ​គួរ​ប្រើ​វិធី​ចំហុយ។​ វីតាមីន​ B1 មាន​ច្រើន​នៅ​ក្នុង​សណ្ដែក​គ្រប់​ប្រភេទ​ អង្ករ​សំរូប​ កន្ទក់​ សាច់​ជ្រូក​ និង​ពងមាន់​ -​ ទា។
កង្វះ​វីតាមីន B1 : ធ្វើ​ឲ្យ​ការ​ដុត​បំផ្លាញ​កាបូអ៊ីដ្រាត​ មិន​បាន​ល្អ​ ធុញ​អាហារ​ ឆាប់​មាន​អារម្មណ៍​ឆេវឆាវ​ មួម៉ៅ​ អស់​កម្លាំង​ ឬ​រមាស់​ដៃ​ជើង។​ បើ​មាន​បញ្ហា​កង្វះ​វីតាមីន​ B1 ​ ច្រើន​ អាច​ធ្វើ​ឲ្យ​ខ្សោយ​បេះដូង​ និង​ដំបៅ​សាច់ដុំ។
: **៣.​ វីតាមីន B2 :** ងាយ​បាត់បង់​នៅ​ក្នុង​ទឹក​ ដូចនេះ​គួរ​បរិភោគ​ទឹក​ស្ងោរ​អាហារ​ឬ​បន្លែ​ទាំង​នោះ​ផង។​ ពន្លឺ​ ក៏​អាច​បំផ្លាញ​វីតាមីន​នេះ​ដែរ​ គួរ​រក្សា​ទុក​នៅ​កន្លែង​ងងឹត។​ វីតាមីន​ B2 ​មាន​ច្រើន​នៅ​ក្នុង​ថ្លើម​ សាច់​មាន់​ ទឹកដោះគោ​ ស៊ុត​ និង​ធញ្ញជាតិ។
អាការ​កង្វះ​វីតាមីន B2 : ដំបៅ​រង្វះ​មាត់​ រលាក​អណ្ដាត​ និង​មាត់​ និង​ជំងឺ​កង្វះ​ឈាម​ក្រហម​ (Anemia)។
: **៤.វីតាមីន​ B3 ឬ​ណៃអាស៊ីន​ (Niacin) B3 :** ការ​ទទួល​ទាន​ថ្នាំ​ L-Dopa ប៉ារ៉ាសេតាម៉ុល​ និង​ ដៃអាសេប៉ាម​ (Diazepam)​ អាច​ធ្វើ​ឲ្យ​រាងកាយ​ខ្វះ​វីតាមីន​ B3 ។​ វីតាមីន​ B3 ច្រើន​មាន​នៅ​ក្នុង​ត្រី​មាន​ខ្លាញ់​ សាច់​មាន់​ ថ្លើម​ សណ្ដែក​ស្ងួត​ និង​ធញ្ញជាតិ​សំបក។​ អ្នក​ដែល​ទទួល​ទាន​អាហារ​បួស​ ឬ​អាហារ​ដែល​មាន​ប្រូតេអ៊ីន​តិច​ អាច​មាន​កង្វះ​វីតាមីន​ B3​ ធ្វើ​ឲ្យ​មាន​អាការ​ស្រងូតស្រងាត់​ ស្បែក​ស្ងួត​ ប្រេះ​ស្រកា​ អស់​កម្លាំង​ និង​គេង​មិន​លក់។​
: **៥.​ វីតាមីន B5 :** ការ​ចម្អិន​ ធ្វើ​ឲ្យ​វីតាមីន​ B5 បាត់បង់​ដល់​ទៅ​៥០%​ ហើយ​បើ​ក្លាស្សេ​រឹង​វិញ​ នឹង​ធ្វើ​ឲ្យ​បាត់​បង់​វីតាមីន​នេះ​ ដល់​ទៅ​៨០%។​ ដូច្នេះ​ គួរ​ទទួល​ទាន​អាហារ​ស្រស់​ជានិច្ច។​ វីតាមីន​នេះ​ មាន​ច្រើន​នៅ​ក្នុង​បន្លែ​ស្ទើរ​គ្រប់​មុខ​ ផលិត​ផល​ពី​សាច់​សត្វ​ ត្រី​ ស៊ុត​ក្រហម​ បន្លែ​ស្លឹក​ពណ៌​បៃតង​ និង​ធញ្ញជាតិ។
ក្រុម​ដែល​ប្រឈម​មុខ​នឹង​កង្វះ​វីតាមីន​នេះ​ គឺ​អ្នក​ដែល​មាន​បញ្ហា​កង្វះ​ជីវជាតិ​អាហារ​ អ្នក​ជំងឺ​ទឹកនោម​ផ្អែម​ អ្នក​កីឡា​ និង​អ្នក​ដែល​ប្រើ​កម្លាំង​ច្រើន​ ដែល​ធ្វើ​ឲ្យ​មាន​អាការ​ល្ហិតល្ហៃ​ សាច់ដុំ​កន្ត្រាក់​ ក្អួត​ចង្អោរ​ ឈឺក្បាល​ និង​ ឈឺពោះ។
: **៦. វីតាមីន​ B6 :** វីតាមីន​ B6 មាន​ច្រើន​នៅ​ក្នុង​សាច់​សត្វ​ ទា​ មាន់​ គោ​ ជ្រូក​ ស៊ុត​ ត្រី​ និង​ទឹកដោះគោ។
អាការ​កង្វះ​វីតាមីន B6 : គេង​មិន​លក់​ ងាយ​ឆ្លង​រោគ​ អស់​កម្លាំង​ មាន​បញ្ហា​ស្បែក​បបូរ​មាត់​ប្រេះ​បែក​ អណ្ដាត​ និង​ មាត់​រលាក៕

ចំណាត់ថ្នាក់ក្រុម:ជីវវិទ្យា
សង់ទី

**សង់ទី** (និមិត្តសញ្ញា៖ c) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 10−2 = 1/100 ។

បុព្វបទនេះត្រូវបានដាក់អោយប្រើនៅឆ្នាំ១៧៩៥។ សង់ទីក្លាយពីភាសាឡាតាំងថា centum ដែលមានន័យថា *មួយភាគមួយរយ*។

បុព្វបទសង់ទីឃើញមានប្រើនៅក្នុងខ្នាតរបស់ថ្នាំទឹក cc (សង់ទីម៉ែត្រគូប) ជាដើម។
មីល្លី

**មីល្លី** (និមិត្តសញ្ញា៖ m) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 10−3 = 1/1 000 ។ បុព្វបទនេះត្រូវបានដាក់អោយប្រើនៅឆ្នាំ១៧៩៥។ សង់ទីក្លាយពីភាសាឡាតាំងថា  mille ដែលមានន័យថា *មួយភាគមួយពាន់*។

## ឯកសារយោង
ពីកូ

**ពីកូ**(និមិត្តសញ្ញា៖ p) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 10−12។

បុព្វបទនេះត្រូវបានដាក់អោយប្រើនៅឆ្នាំ១៩៦០។ ពីកូក្លាយពីភាសាអ៊ីតាលីថា piccolo ដែលមានន័យថា តូច។

គេនិយមប្រើបុព្វបទនេះជាមួយខ្នាត កាប៉ាស៊ីតេ ក្នុងអេឡិចត្រូនិច។ ឧទាហរណ៍៖ ពីកូហ្វារ៉ាដ pF។
ហ្វង់តូ

**ហ្វង់តូ**(និមិត្តសញ្ញា៖ f) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 10−15។

បុព្វបទនេះត្រូវបានដាក់អោយប្រើនៅឆ្នាំ១៩៦៤។ ហ្វង់តូក្លាយពីភាសាដាណឺម៉ាកថា femten ដែលមានន័យថា *ដប់ប្រាំ*។

ឧទាហរណ៍៖ ប្រូតុងមានអង្កត់ផ្ចិតប្រហែល 1.6 ទៅ 1.7 ហ្វង់តូម៉ែត្រ។
ហ្សិបតូ

**ហ្សិបតូ**(និមិត្តសញ្ញា៖ z) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 10−21។

បុព្វបទនេះត្រូវបានដាក់អោយប្រើនៅឆ្នាំ១៩៩១។ ហ្វង់តូក្លាយពីភាសាក្រិចថា σεπτα ដែលមានន័យថា *ប្រាំពីរ*។

ឧទាហរណ៍៖ បន្ទុកអគ្គីសនីរបស់អេឡិចត្រុងមួយគ្រាប់ស្មើនឹង 160 ហ្សិបតូគូឡុំ (zC)។
យ៉ុកតូ

**យ៉ុកតូ** (និមិត្តសញ្ញា៖ y) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 10-24។

បុព្វបទនេះត្រូវបានដាក់អោយប្រើនៅឆ្នាំ១៩៩១។ យ៉ុតតាក្លាយពីភាសាក្រិចថា ὀκτώ (អុកតូ) ដែលមានន័យថា ប្រាំបី ព្រោះវាស្មើនឹង 1/10008។

គេឃើញមានប្រើបុព្វបទនេះនៅក្នុងការវាស់ម៉ាស់របស់ភាគល្អិត​អនុអាតូមិច ដូចជា៖
* ម៉ាស់អេឡិចត្រុង៖ 0.000 000 911 yg
* ម៉ាស់ប្រូតុង៖ 0.001 672 60 yg
* ម៉ាស់ណឺត្រុង៖ 0.001 674 90 yg
មីក្រូម៉ែត្រការ៉េ

ដើម្បីជាជំនួយក្នុងកាប្រៀបធៀបលំដាប់នៃទំហំផ្សេងគ្នា ខាងក្រោមនេះគឺជាតារានៃផ្ទៃរវាង10-12 m² និង 10-11 m² (1 µm² ទៅ 10 µm²)

* ផ្ទៃដែលតូចជាង 10-12 m²
* 1 µm² 
****1 E-12 m²**
* ផ្ទៃដែលធំជាង 10-11 m²
អ៊ីតាលី

**ប្រទេសអ៊ីតាលី** (ភាសាអ៊ីតាលី​៖ Italia) ដោយមាន​ឈ្មោះ​ជាផ្លូវការ​ថា **សាធារណរដ្ឋអ៊ីតាលី** (ភាសាអ៊ីតាលី​៖ Repubblica Italiana) គឺជា​ប្រទេស​មួយ​ស្ថិតនៅ​តំបន់អឺរ៉ុបខាងត្បូង ភាគខាងជើងនៃសមុទ្រមេឌីទែរ៉ាណេ។ ប្រទេសនេះបានគ្របដណ្តប់លើផ្ទៃដីសរុប ៣០១,២៣០ គម២ និងមានព្រំដែនគោកជាមួយប្រទេសបារាំង ស្វីស អូទ្រីស ស្លូវេនី ក៏ដូចជារដ្ឋតូចៗជាច្រើនមាន វ៉ាទីកង់ និងសានម៉ារីណូ​។ ជាមួយនឹងប្រជាជនជាង ៦០ លាននាក់ អ៊ីតាលីគឺជារដ្ឋសមាជិកដែលមានចំនួនប្រជាជនច្រើនជាងគេបំផុតទីបីនៃសហភាពអឺរ៉ុប។ ទីក្រុងរ៉ូមគឺជារដ្ឋធានី និងជាទីក្រុងធំបំផុតក្នុងប្រទេស។

អ៊ីតាលី គឺជា​ទីកន្លែង​កំណើត​នៃ​វប្បធម៌​អឺរ៉ុប​ជាច្រើន ដូចជា អឺទ្រូសកាន (Etruscans) និង រ៉ូម៉ាំង (Romans) និង ក្រោយមក​វា​គឺជា​ទីកន្លែង​កំណើត​នៃ​សាកលវិទ្យាល័យ និង​ចលនា​នៃ​ការកកើត​សាឡើងវិញ ដែល​ចាប់ផ្ដើម​ចេញពី​តំបន់​ទុសកានី (Tuscany) ហើយ​សាយភាយ​ទៅ​ពាសពេញ​ទ្វីបអឺរ៉ុប​។ រដ្ឋធានីរ៉ូម​របស់​អ៊ីតាលី គឺជា​មជ្ឈមណ្ឌល​នៃ​អរិយធម៌​លោកខាងលិច​អស់​ជាច្រើន​សតវត្ស​មកហើយ​។ អ៊ីតាលី បាន​អនុវត្ត​នយោបាយ​អាណានិគមនិយម​ចាប់ពី​ពាក់កណ្ដាល​សតវត្សទី១៩ រហូតដល់​ពាក់កណ្ដាល​សតវត្សទី២០​។ 

សព្វថ្ងៃនេះ អ៊ីតាលី​គឺជា​សាធារណរដ្ឋ​ប្រជាធិបតេយ្យ និង​ជា​ប្រទេសអភិវឌ្ឍន៍ ជាមួយ​អត្រា​គុណភាព​ជីវិត​ខ្ពស់​ជាងគេ​ទី៨ លើ​ពិភពលោក​។ អ៊ីតាលី បាន​ចូល​ជា​សមាជិក "សហភាពអឺរ៉ុប" និង អង្គការ​សន្ធិសញ្ញា​អាត្លង់ទិកខាងជើង (ណាតូ)​។ លើសពីនេះ អ៊ីតាលី​ក៏​ជា​សមាជិក​នៃ ប្រទេស​ឧស្សាហកម្ម​លូតលាស់​ទាំង៨ (G8) ដោយ​មាន​សេដ្ឋកិច្ច​ធំជាងគេ​ទី៧ លើ​ពិភពលោក, អង្គការ​សហប្រតិបត្តិការ​ និង​ការអភិវឌ្ឍ​សេដ្ឋកិច្ច (OECD), អង្គការពាណិជ្ជកម្មពិភពលោក (WTO), ក្រុមប្រឹក្សាអឺរ៉ុប (Council of Europe), សហភាពអឺរ៉ុបខាងលិច (Western European Union), Central European Initiative, និង ជា​សមាជិក​នៃ​កិច្ចព្រមព្រៀង​សិនហ្គេន (Shengen) ។ អ៊ីតាលី បាន​ចំណាយ​ទៅលើ​វិស័យ​ការពារជាតិ​ច្រើនជាងគេ​ទី៧​លើ​លោក និង​ជា​រដ្ឋ​កាន់កាប់​អាវុធ​នុយក្លេអ៊ែរ​តាមរយៈ​អង្គការណាតូ​។ នៅ​ថ្ងៃទី០១ ខែ​មករា ឆ្នាំ​២០០៧ អ៊ីតាលី​បាន​ក្លាយជា​សមាជិក​មិនអចិន្ត្រៃយ៍​នៃ​ក្រុមប្រឹក្សាសន្តិសុខ​អង្គការសហប្រជាជាតិ សម្រាប់​អាណត្តិ​រយៈពេល​ពីរ​ឆ្នាំ​។

## មើលផងដែរ 
*សមុទ្រមេឌីទែរ៉ាណេ
*ប្រវត្តិសាស្ត្រអ៊ីតាលី

## ឯកសារយោង
ចំណាត់ថ្នាក់ក្រុម:អ៊ីតាលី
ចំណាត់ថ្នាក់ក្រុម:ប្រជាជាតិក្រុមប្រាំពីរ
ចំណាត់ថ្នាក់ក្រុម:ប្រជាជាតិក្រុមម្ភៃ
ចំណាត់ថ្នាក់ក្រុម:រដ្ឋសមាជិកអង្គការណាតូ
ចំណាត់ថ្នាក់ក្រុម:រដ្ឋសមាជិកនៃសហភាពអឺរ៉ុប
ចំណាត់ថ្នាក់ក្រុម:រដ្ឋសមាជិកនៃអង្គការសម្រាប់មេឌីទែរ៉ានេ
ចំណាត់ថ្នាក់ក្រុម:រដ្ឋសមាជិកនៃអង្គការសហប្រជាជាតិ
ចំណាត់ថ្នាក់ក្រុម:សាធារណរដ្ឋ
ចំណាត់ថ្នាក់ក្រុម:ប្រទេសអឺរ៉ុបខាងត្បូង
ចំណាត់ថ្នាក់ក្រុម:ប្រទេសនៅទ្វីបអឺរ៉ុប
មីក្រូ

**មីក្រូ** (និមិត្តសញ្ញា៖ µ) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 10−6 = 1/1 000 000 ។

បុព្វបទនេះត្រូវបានដាក់អោយប្រើនៅឆ្នាំ១៩៦០។ មីក្រូក្លាយពីភាសាក្រិចថា μικρός (មីក្រូស) ដែលមានន័យថា *តូច*។

មីក្រូម៉ែត្រ​អាចហៅម្យ៉ាងទៀតថា មីក្រុង។
សមីការឌីផេរ៉ង់ស្យែល -អាំងតេក្រាល

ក្នុងគណិតវិទ្យា  **សមីការឌីផេរ៉ង់ស្យែល​-អាំងតេក្រាល**(Integro-differential equation)គឺជាសមីការដែលមានទាំងអាំងតេក្រាល និងដេរីវេនៃអនុគមន៍ដែលមិនស្គាល់។ សមីការគឺមានទំរង់

:
\frac{dx(t)}{dt} = f(t,x(t))+ \int_{t_0}^t K(t,s,x(s))\,ds

ដែល
:
x(t_0) = x_0, t_0 \ge 0

ឧទាហរណ៍:

: 
\frac{di}{dt} + 2i + 5\int_{0}^{t}i\,dt = u(t),\quad i(0)=0.

សមីការឌីផេរ៉ង់ស្យែល​-អាំងតេក្រាលគឺស្រដៀងនឹងសមីការឌីផេរ៉ង់ស្យែល ។ ដើប្បីដោះស្រាយសមីការនេះ គេប្រើបំលែងឡាប្លាស ។
អាហ្វ្រិកខាងត្បូង

**ប្រទេសអាហ្វ្រិកខាងត្បូង** (ភាសាអង់គ្លេស​៖ South Africa) ដោយមាន​ឈ្មោះ​ជាផ្លូវការ​ថា **សាធារណរដ្ឋអាហ្វ្រិកខាងត្បូង** (ភាសាអង់គ្លេស៖ Republic of South Africa) គឺជា​ប្រទេស​មួយ​ស្ថិតនៅ​ប៉ែក​ខាងត្បូងបង្អស់នៃ​ទ្វីបអាហ្វ្រិក​។ ជាមួយនឹងប្រជាជនជាង ៦០ លាននាក់ ប្រទេសមួយនេះមានទំហំផ្ទៃដីប្រមាណ ១,២១៩,៩១២ គម២។ អាហ្វ្រិកខាងត្បូងមានរដ្ឋធានីចំនួនបីគឺ៖ ប្រេតូរីយ៉ា (នីតិប្រតិបត្តិ), ប្លូមហ្វង់តាញ (តុលាការ) និងកាប់ (នីតិបញ្ញត្តិ)។ ចំណែកឯទីក្រុងធំបំផុតក្នុងប្រទេសមានឈ្មោះថា ចូហានណេសបួរ ហើយប្រជាជនជាង ៨០% ជាជនជាតិស្បែកខ្មៅ។ រីឯព្រំដែនគោកវិញ អាហ្វ្រិកខាងត្បូងគឺស្ថិតនៅជាប់ប្រទេសណាមីប៊ី បុតស្វាណា និងស៊ីមបាវេនៅភាគខាងជើង ហើយនៅភាគខាងកើត និងឦសានដោយប្រទេសមូសំប៊ិក និងអេស្វាទីនី ហើយវាបានឡោមព័ទ្ធជុំវិញប្រទេសឡឺសូតូ។

ប្រទេសអាហ្វ្រិកខាងត្បូងធ្លាប់ជាដែនដីអាណានិគមអង់គ្លេស និងទទួលឯករាជ្យពីអង់គ្លេសកាលពីថ្ងៃទី៣១ ខែឧសភា ឆ្នាំ១៩១០។ កាលពីដើមឡើយ អាហ្វ្រិកខាងត្បូងជា ប្រទេសមួយកាន់របបរាជាធិបតេយ្យអាស្រ័យសភា ដែលមានឈ្មោះថា សហភាពអាហ្វ្រិកខាងត្បូង ហើយត្រូវបានផ្លាស់ប្តូរទៅជា "សាធារណរដ្ឋអាហ្វ្រិកខាងត្បូង" នៅថ្ងៃទី៣១ ខែឧសភា ឆ្នាំ១៩៦១។

## ប្រវត្តិសាស្ត្រ 
## ភូមិសាស្ត្រ 
## មើលផងដែរ 
*ប្រទេសនៅអាហ្វ្រិក

## ឯកសារយោង
ចំណាត់ថ្នាក់ក្រុម:អាហ្វ្រិកខាងត្បូង
ចំណាត់ថ្នាក់ក្រុម:ប្រជាជាតិប៊្រីកស៍
ចំណាត់ថ្នាក់ក្រុម:ប្រជាជាតិក្រុមម្ភៃ
ចំណាត់ថ្នាក់ក្រុម:ប្រទេសនៅអាហ្វ្រិក
ចំណាត់ថ្នាក់ក្រុម:រដ្ឋសមាជិកនៃសហភាពអាហ្វ្រិក
ចំណាត់ថ្នាក់ក្រុម:រដ្ឋសមាជិកនៃសមាគមប្រជាជាតិនៃសហធនរដ្ឋ
ចំណាត់ថ្នាក់ក្រុម:រដ្ឋសមាជិកនៃអង្គការសហប្រជាជាតិ
ចំណាត់ថ្នាក់ក្រុម:ប្រទេសឧស្សាហកម្មថ្មី
ចំណាត់ថ្នាក់ក្រុម:ប្រទេសអាហ្វ្រិកភាគខាងត្បូង
ណាណូ

**ណាណូ** (និមិត្តសញ្ញា៖ n) ជាបុព្វបទនៅក្នុងប្រព័ន្ធខ្នាតអន្តរជាតិ សំដៅលើ 10−9។

បុព្វបទនេះត្រូវបានដាក់អោយប្រើនៅឆ្នាំ១៩៦០។ ណាណូក្លាយពីភាសាក្រិចថា νᾶνος ដែលមានន័យថា *តឿ*។

គេច្រើនឃើញមានប្រើបុព្វបទនេះនៅក្នុងផ្នែកអេឡិចត្រូនិច សំរាប់ជាខ្នាតប្រវែង (ឧ៖ណាណូម៉ែត្រ nm) រយៈពេល (ឧ៖ណាណូវិនាទី ns) និង កាប៉ាស៊ីតេ (ឧទាហរណ៍៖ ណាណូហ្វារ៉ាដ nF)។

ក្រៅពីនេះគេឃើញមានប្រើបុព្វបទនេះជាមួយពាក្យមួយចំនួនដែរដូចជា៖ ណាណូបច្ចេកវិទ្យា ណាណូបាក់តេរី ណាណូប្លង់តុង ជាដើម។
អាម៉ុកត្រី

**អាម៉ុកត្រី** គឺជាមុខម្ហូបដែលគ្រួសារខ្មែរយើង និយមធ្វើសម្រាប់បរិភោគក្នុងគ្រួសារ ទទួលភ្ញៀវបន្តិចបន្តួច ឬក្នុងពិធីបុណ្យផ្សេងៗ។

## គ្រឿងផ្សំ
*ត្រីរ៉ស់ ឬត្រីឆ្ដោរ ១គីឡូក្រាម
*ដូងទុំ ១
*ម្ទេសប្លោកក្រៀម ៥ផ្លែ
*ម្ទេសប្លោកទុំស្រស់ ៥ផ្លែ
*គល់ស្លឹកគ្រៃ ៥គល់
*រំដេង ល្មៀត ១ចំណិតប៉ុនមេដៃ
*ខ្ទឹមស ១០កំពឹស
*ម្សៅស៊ុប ១ភាគ២ស្លាបព្រាបាយ
*ទឹកត្រី ១ស្លាបព្រាបាយ
*សណ្ដែកដី ១០ក្រាម
*ស៊ុតទា ២គ្រាប់
*សម្បកក្រូចសើច ១ចំណិត
*ស្លឹកចេកណាំវ៉ាសម្រាប់ខ្ចប់ ៥ធាង
*ខ្ជាយ ១មើម
*ខ្ទឹមក្រហម ៥កំពឹស
*កាពិ ឬប្រហុកសាច់ ២ក្រាម
*ស្ករត្នោត ១ស្លាបព្រាបាយ
*អំបិល ១ភាគ២ស្លាបព្រាបាយ
*ស្លឹកក្រូចសើច ១០សន្លឹក
*ស្លឹកញ ឬស្លឹកកន្ទួត ១០ត្រួយ ឬច្រើនជាងនេះតាមចូលចិត្ត។
## វិធីធ្វើ
*ត្រីរ៉ស់ ឬត្រីឆ្ដោរ យកស្រកាចេញឲ្យស្អាត កាត់កន្ទុយ ចៀរព្រុយពោះ និងខ្នងចេញ ហើយកោសលាងទឹកឲ្យស្អាត កាត់ក្បាលចេញទុកមួយអន្លើ។ ក្បាលពុះជាពីរឆ្កឹះយកស្បែកក្រអូមលើចេញ លាងឲ្យស្អាត។ បើធំពេក អាចកាត់ជាដុំតូចៗល្មម។ ខ្លួនត្រី សើយយកឆ្អឹងខ្នងចេញ ហាន់ជាបន្ទះស្ដើងល្មម។
*គល់ស្លឹកគ្រៃហាន់ស្ដើង ម្ទេសប្លោកក្រៀម ខ្ទឹមស ខ្ទឹមក្រហម រំដេង ខ្ជាយ ល្មៀត សម្បកក្រូចសើច អំបិល បុកបញ្ចូលគ្នាឲ្យម៉ដ្ឋ ប្រហុកចិញ្ច្រាំឲ្យម៉ដ្ឋ ឬកាពិដាក់បុកជាមួយគ្រឿង។ សណ្ដែកដីលីងបុកឲ្យល្អិត។
*ស្លឹកក្រូចសើច ហូតទ្រនុងចោល លាងទឹកឲ្យស្អាត ហាន់ជាសរសៃល្អិតៗ។
*ដូងទុំ កោសពូតយកខ្ទិះដើមទុកដោយឡែក និងទឹកខ្ទិះទី២ ទុកដោយឡែក។
*យកខ្ទិះដូងទី១ ពាក់កណ្ដាលបង់អំបិលបន្តិច(កុំឲ្យប្រៃ)។
*ដាក់សាច់ត្រី គ្រឿង សណ្ដែកដី កាពិ ឬប្រហុក ពងទា ទឹកខ្ទិះទីមួយដែលនៅសល់ ទឹកត្រី ស្ករ ម្សៅស៊ុប លាយច្របល់ចូលគ្នាកូរឲ្យសព្វ ចាក់ទឹកខ្ទិះទី២ចូល(ប្រយ័ត្នកុំឲ្យរាវពេក) បន្តកូរឲ្យទាល់តែឡើងខាប់ប្រហែល៣០នាទី ទុកមួយអន្លើសិន។
*ស្លឹកញ កាត់ទ្រនុងចេញ ឬស្លឹកកន្ទួតលាងទឹកឲ្យស្អាត ដាក់ទ្រាប់បាតកន្ទោងច្រើន ឬតិចតាមចំណូលចិត្ត។ ដួសត្រីដែលកូរគ្រឿង រួចដាក់ក្នុងកន្ទោង(ឲ្យស្មើសាច់ស្មើគ្រឿង) ដួសទឹកខ្ទិះដើមចាក់ពីលើបន្តិច រោយស្លឹកក្រូចសើចដាក់ចំហុយឲ្យឆ្អិន(១៥ ឬ២០នាទី តាមទំហំតូចឬធំ)។
## របៀបធ្វើកន្ទោង
ស្លឹកចេកហែកកាត់រាងការេ(០,១៧ម៉ែត X ០,១៧ម៉ែត) ដាក់ត្រួតគ្នាពីរជាន់(ផ្កាប់មួយ ផ្ងារមួយ) ចាប់ចំពាក់កណ្ដាលនៃជ្រុងនីមួយៗ កួច ខ្ទាស់ លៃមើលឲ្យបាតកន្ទោងស្មើល្អ។ ចៀរមាត់កន្ទោងឲ្យស្អាតតាមចំណូលចិត្ត៕
ចំណាត់ថ្នាក់ក្រុម:មុខម្ហូបខ្មែរ
សម្លម្ជូរគ្រឿងត្រីសណ្ដាយ

## គ្រឿងផ្សំ
*ត្រី ១គីឡូក្រាម
*គល់ស្លឹកគ្រៃ ៤គល់
*ម្ទេសប្លោកក្រៀម ៣ផ្លែ
*ល្មៀត ១ដុំតូចល្មម
*សម្បកក្រូចសើច ១ចំណិត ឬស្លឹកក្រូចសើច ៣
*សន្លឹកអំបិល កន្លះស្លាបព្រាបាយ
*ក្រសាំង ៤ផ្លែ (តាមផ្លែតូច ឬធំ)
*ប្រហុក ៣០ក្រាម
*ម្ទេសប្លោកស្រស់ ២ផ្លែ
*ទឹកត្រី ១ស្លាបព្រាបាយ
*ខ្ទឹមស ១ដុំ
*ប៊ីចេង ១ស្លាបព្រាកាផែ
*ស្ករត្នោត កន្លះស្លាបព្រាបាយ
*រំដេង ១ដុំតូចល្មម ។

## វិធីធ្វើ
*ធ្វើត្រីឲ្យស្អាត លាងទឹកកោសឲ្យជ្រះអំបិល ទុកឲ្យស្រស់ទឹក រួចកាត់ជាកង់ធំល្មម។
*គល់ស្លឹកគ្រៃ រំដេង ម្ទេសក្រៀម សម្បកក្រូចសើច ខ្ទឹមស អំបិល បុកបញ្ចូលគ្នាឲ្យម៉ដ្ឋ។ ឆ្កៀលក្រសាំងដាក់ក្នុងចាន។ ប្រហុកចិញ្ច្រាំឲ្យម៉ដ្ឋ។ ម្ទេសប្លោកហាន់ជាចំណិតតូចៗ។
*យកឆ្នាំងលាងទឹកឲ្យស្អាត ដាក់ត្រី គ្រឿង ប្រហុក ក្រសាំង ស្ករ ប៊ីចេង ទឹកបន្តិចលាយច្របល់ចូលគ្នាឲ្យសព្វ។ ដាក់ទុកឲ្យពុះប្រហែល ៥នាទី លើករលាក់ឲ្យសព្វប្រយ័ត្នកុំឲ្យបែកសាច់ត្រី ចាក់ទឹកថែម(១លីត) ទុកឲ្យពុះឆ្អិនសាច់ត្រី បង់ស្លឹកក្រូចសើច ភ្លក់ឲ្យល្មមតាមចំណូលចិត្ត បង់ម្ទេសប្លោកលើកដាក់ចុះជាការស្រេច៕
ចំណាត់ថ្នាក់ក្រុម:មុខម្ហូបខ្មែរ
ត្រីចៀនចួន

**ត្រីចៀនចួន** ជាមុខម្ហូបសាមញ្ញដែលគេធ្វើសម្រាប់បរិភោគក្នុងគ្រួសារ ទទួលភ្ញៀវបន្តិចបន្តួច ឬអាចយកទៅលក់រកចំណូលឲ្យគ្រួសារបាន បើយើងមានជំនាញចំពោះមុខម្ហូបនេះ។
## គ្រឿងផ្សំ
*ត្រីកែស ឬត្រីសណ្ដាយ កន្លះគីឡូក្រាម
*ទឹកត្រី ១ស្លាបព្រាបាយ
*អំពិលទុំ ប៉ុនមេដៃ
*ស្ករត្នោត ១ស្លាបព្រាបាយ
*ខ្ទឹមស ១ដុំតូច
*ស្លឹកខ្ទឹម ឬស្លឹកគូឆាយ
*សៀង ២ស្លាបព្រា (យកតែគ្រាប់សណ្ដែក)
*ខ្ញី ១០០ក្រាម(ហាន់ជាចំណិតតូចៗ)
*ខ្លាញ់រាវ ០,៥០ក្រាម
## វិធីធ្វើ
*ត្រីកែស ឬត្រីសណ្ដាយ ឆ្កឹះយកស្រកី និងវះយកពោះចេញ លាងទឹកកោសឲ្យស្អាត បើត្រីធំកាត់ជាពីរទុកមួយអន្លើ។
*ហាន់ខ្ញីជាសរសៃតូចៗ ដើមខ្ទឹមឬស្លឹកគូឆាយ លាងទឹកឲ្យស្អាត កាត់ឲ្យខ្លី ប្រមាណ ៣សង់ទីម៉ែត។
*ដាំខ្លាញ់ក្នុងខ្ទះឲ្យក្ដៅ ដាក់ត្រីចៀន ឲ្យក្រៀម(ស្បែកពណ៌លឿង) ដួសចេញសិន។
*ខ្ទះលាងឲ្យស្អាត ដាំខ្លាញ់ឲ្យក្ដៅ ដាក់ខ្ទឹមស(ចិញ្ច្រាំឲ្យល្អិត) បំពងឲ្យឈ្ងុយ ដួសទុកសិន។
*ដាក់ខ្ញីបំពង់ឲ្យឈ្ងុយ ដាក់សៀង ស្ករ ទឹកត្រី ម្សៅស៊ុប អំពិលទុំ ទឹកបន្តិច(កុំឲ្យរាវ) ដាំឲ្យពុះ ដាក់សាច់ ត្រីឲ្យចូលជាតិ(ប្រយ័ត្នកុំឲ្យបែកសាច់ត្រី) ភ្លក់ឲ្យល្មមតាមចំណូលចិត្ត រោយស្លឹកខ្ទឹម ឬស្លឹកគូឆាយពីលើ ដួសដាក់ចាន។ ម្ហូបនេះ គេបរិភោគជាមួយបាយ៕
ចំណាត់ថ្នាក់ក្រុម:មុខម្ហូបខ្មែរ
ក្រុមប្រឹក្សាសន្តិសុខអង្គការសហប្រជាជាតិ

**ក្រុមប្រឹក្សាសន្តិសុខអង្គការសហប្រជាជាតិ** គឺជាស្ថាប័នកំពូលមួយក្នុងចំណោមស្ថាប័នកំពូលទាំងប្រាំមួយនៃអង្គការសហប្រជាជាតិ (អសប) ហើយស្ថាប័ននេះមានទំនួលខុសត្រូវលើការធានានូវសន្តិភាព និងសន្តិសុខអន្តរជាតិ ផ្តល់អនុសាសន៍ឱ្យទទួលយកសមាជិកថ្មីនៃ អសប ទៅកាន់មហាសន្និបាត និងអនុម័តបម្លាស់ប្តូរណាមួយចំពោះធម្មនុញ្ញអង្គការសហប្រជាជាតិ។ អំណាចរបស់ស្ថាប័ននេះរួមមាន៖ ការបង្កើតប្រតិបត្តិការរក្សាសន្តិភាព ការដាក់ទណ្ឌកម្មអន្តរជាតិ និងការអនុញ្ញាតសកម្មភាពយោធា។ ក្រុមប្រឹក្សាសន្តិសុខគឺជាស្ថាប័នតែមួយគត់របស់អង្គការសហប្រជាជាតិដែលមានសិទ្ធិអំណាចក្នុងការចេញសេចក្តីសម្រេចដែលមានចំណងលើរដ្ឋជាសមាជិក។

ដូចអង្គការសហប្រជាជាតិដែរ ក្រុមប្រឹក្សាសន្តិសុខត្រូវបានបង្កើតឡើងក្រោយសង្គ្រាមលោកលើកទី២ ដើម្បីជំនួសឱ្យសង្គមប្រជាជាតិ និងមានមុខងារចម្បងក្នុងការថែរក្សាសន្តិភាពពិភពលោក។ វាបានបើកសម័យប្រជុំលើកដំបូងនៅថ្ងៃទី១៧ ខែមករា ឆ្នាំ១៩៤៦ ប៉ុន្តែត្រូវបានខកខាននៅក្នុងឆ្នាំបន្តបន្ទាប់ដោយសារតែជម្លោះសង្គ្រាមត្រជាក់រវាងសហរដ្ឋអាមេរិក និងសហភាពសូវៀត (និងសម្ព័ន្ធមិត្តរបស់មហាអំណាចទាំងពីរ)។ ទោះយ៉ាងណា អង្គការមួយនេះបានលូកដៃចូលធ្វើអន្តរាគមន៍យោធានៅក្នុងសង្គ្រាមកូរ៉េ និងវិបត្តិកុងហ្គោ និងបេសកកម្មរក្សាសន្តិភាពនៅក្នុងប្រទេសស៊ីប ប៉ាពួនូវែលគីនេខាងលិច និងឧបទ្វីបស៊ីណៃ។ បន្ទាប់ពីការដួលរលំនៃសហភាពសូវៀត កិច្ចខិតខំប្រឹងប្រែងរក្សាសន្តិភាពរបស់អង្គការសហប្រជាជាតិបានកើនឡើងជាលំដាប់ ដោយក្រុមប្រឹក្សាសន្តិសុខបានចុះធ្វើបេសកកម្មយោធា និងរក្សាសន្តិភាពធំៗនៅក្នុងប្រទេសកម្ពុជា គុយវ៉ែត ណាមីប៊ី បូស្នី-អ៊ែរសេកូវីន រ្វ៉ាន់ដា សូម៉ាលី ស៊ូដង់ និងសាធារណរដ្ឋប្រជាធិបតេយ្យកុងហ្គោ។

ក្រុមប្រឹក្សាសន្តិសុខមានសមាជិកសរុបទាំងអស់ចំនួន ១៥ រដ្ឋដែលក្នុងនោះមានរដ្ឋចំនួន ៥ ជាសមាជិកអចិន្ត្រៃយ៍គឺ៖ ចិន បារាំង រុស្ស៊ី សហរាជាណាចក្រ និងសហរដ្ឋអាមេរិក។ បណ្ដារដ្ឋទាំងប្រាំនេះគឺជាមហាអំណាចដែលបានទទួលជ័យជម្នះក្នុងសង្គ្រាមលោកលើកទីពីរ (ឬរដ្ឋស្នងបន្ត)។ រដ្ឋសមាជិកអចិន្ត្រៃយ៍នីមួយៗមានអំណាចវេតូ ដែលអាចបិទបង្ខាំងដំណោះស្រាយ ឬសេចក្ដីសម្រេចណាមួយរបស់ក្រុមប្រឹក្សាសន្តិសុខ ដោយក្នុងនោះក៏រួមបញ្ចូលទាំងការទទួលស្គាល់រដ្ឋសមាជិកថ្មីទៅកាន់អង្គការសហប្រជាជាតិ ឬបេក្ខជនឈរឈ្មោះសម្រាប់តំណែងអគ្គលេខាធិការជាដើមផងដែរ។ សិទ្ធិវេតូនេះមិនអាចប៉ះពាល់ដល់មហាសន្និបាត ឬសម័យប្រជុំពិសេសបន្ទាន់នៃមហាសន្និបាតស្ដីពីបញ្ហា ឬការបោះឆ្នោតណាមួយឡើយ។ សមាជិកចំនួនដប់ផ្សេងទៀតត្រូវបានបោះឆ្នោតជ្រើសរើសទៅតាមតំបន់សម្រាប់រយៈពេលពីរឆ្នាំ។ ប្រធាននៃស្ថាប័ននេះគឺត្រូវឆ្លាស់វិលជុំប្រចាំខែក្នុងចំណោមសមាជិករបស់ខ្លួន។

ដំណោះស្រាយរបស់ក្រុមប្រឹក្សាសន្តិសុខជាធម្មតាត្រូវបានអនុវត្តដោយកងកម្លាំងរក្សាសន្តិភាពរបស់អង្គការសហប្រជាជាតិ ដែលមានកងកម្លាំងយោធាស្ម័គ្រចិត្តផ្ដល់ដោយរដ្ឋជាសមាជិក និងទទួលបានមូលនិធិដោយឯករាជ្យផ្ដាច់ចេញពីថវិកាចម្បងរបស់អង្គការសហប្រជាជាតិ។ គិតត្រឹមខែវិច្ឆិកា ឆ្នាំ២០២១ បេសកកម្មរក្សាសន្តិភាពមានចំនួន ១២ ដែលមានបុគ្គលិកយោធាជាង ៨៧,០០០ នាក់មកពីប្រទេសចំនួន ១២១ ជាមួយនឹងថវិកាចំណាយសរុបប្រមាណ ៦.៣ ពាន់លានដុល្លារ។

## ឯកសារយោង 
ចំណាត់ថ្នាក់ក្រុម:ក្រុមប្រឹក្សាសន្តិសុខអង្គការសហប្រជាជាតិ
ចំណាត់ថ្នាក់ក្រុម:ស្ថាប័នអង្គការសហប្រជាជាតិ
ចំណាត់ថ្នាក់ក្រុម:សន្តិសុខអន្តរជាតិ
ចំណាត់ថ្នាក់ក្រុម:អង្គការបង្កើតឡើងក្នុងឆ្នាំ១៩៤៦
សាកលវិទ្យាល័យចូឡាលង្ករណ៍

ចំណាត់ថ្នាក់ក្រុម:ប្រទេសថៃ
ចំណាត់ថ្នាក់ក្រុម:សាកលវិទ្យាល័យ
|}
សន្ធិ បុណ្យរ័តក្លិន

នាយឧត្តមសេនីយ៍ **ស៊ុនធិ បុណ្យ​រ័តក្លិន** (ថៃ: สนธิ บุญยรัตกลิน, RTGS: Sonthi Bunyaratkalin) (កើត ២ តុលា ១៩៤៦) ជា​អតីតឧប​នាយករដ្ឋមន្ត្រី មេ​បញ្ជាការ​ទាហាន​ជើង​គោក និង​ជា​អតីត​ប្រធាន គណៈ​បដិរូប​ការ​គ្រប់គ្រង​ក្នុង​របប​ប្រជាធិបតេយ្យ ដែល​មាន​ព្រះមហាក្ស័ត្រិយ៍​ជា​ប្រមុខ ក្នុង​ព្រឹត្តិការណ៍​រដ្ឋ​ប្រហារ​ក្នុង​ប្រទេស​ថៃ ឆ្នាំ​២០០៦។

## ប្រវត្តិ​ 
ឧត្ដមសេនីយ ស៊ុនធិ ជា​បុត្រ​របស់ ឧត្ដមសេនីយ​ស្ន័ន (នាម​ត្រកូល​ដើម អហៈម៉ាត់​ចុឡា) និង​អ្នកស្រី​មណី បុណ្យរ័តក្លិន ជា​បុត្រា​ច្បង​តែ​ម្នាក់​គត់​ក្នុង​ចំណោម​បង​ប្អូន​៦​នាក់ ធំ​ធាត់​ក្នុង​គ្រួសារ​មូស្លីម ដែល​ប្រកាន់​តាម​និកាយ​ជីអៈ ក្នុង​ខេត្ត​បទុមធានី (ឳពុក​កាន់​និកាយ​ជីអៈ) តែ​លោក​កាន់​សាសនា​អ៊ីស្លាម និកាយ​ស៊ុយនីយ៍ (ម្ដាយ​កាន់​និកាយ​ស៊ុយនីយ៍)។

ឧត្ដមសេនីយ ស៊ុនធិ មាន​ភរិយា​ទាំង​អស់​៣​នាក់​គឺ ភរិយា​ដំបូង​ឈ្មោះ សុកញ្ញា។ ភរិយា​ទី​២ ឈ្មោះ​ប៉ិយៈដា និង​ភរិយា​ទី​៣ ឈ្មោះ វណ្ណា បច្ចុប្បន្ន​រស់​នៅ​ជាមួយ​គ្នា​ទាំង​៣​ភរិយា។

### ការ​សិក្សា 
ឧត្ដមសេនីយ​ស៊ុនធិ បាន​ចូល​សិក្សា​ក្នុង​ថ្នាក់​បឋមសិក្សា និង​មធ្យម​សិក្សា​ឯ​សាលា​រៀន​វត្ត​ព្រះ​ស្រី​មហាធាតុ និង​សិក្សា​ត​សាលារៀន​ត្រៀម​ទាហាន (ជំនាន់​ទី​៦) និង​សិក្សា​ត សាលា​នាយ​ទាហាន​ព្រះ​ចុលចមក្លៅ (ជំនាន់​ទី​១៧) និង​បាន​បន្ត​សិក្សា​ថ្នាក់​ឧត្ដម​សិក្សា ផ្នែក​កិច្ចការ​ទាហាន សាលារៀន​សេនាធិការ​ទាហាន​ជើង​គោក ស្ថាប័ន​វិជ្ជាការ​ទាហាន​ជើង​គោក​ជាន់​ខ្ពស់់ និង​វិទ្យាល័យ​ការពារ​រាជាណាចក្រ (ជំនាន់​ទី​៤២)។

## ការ​ចូល​បម្រើ​រាជការ 
**ស៊ុនធិ បុណ្យ​រ័តក្លិន** (កំពុង​រៀបចំ)

## រដ្ឋ​ប្រហារ​ឆ្នាំ ២០០៦ 
**ស៊ុនធិ បុណ្យ​រ័តក្លិន** (កំពុង​រៀបចំ)

## ចំណង់​ចំណូល​ចិត្ត​ផ្ទាល់​ខ្លួន 
ឧត្ដមសេនីយ ស៊ុនធិ ជា​មនុស្ស​ដែល​ចូលចិត្ត​លេង​កីឡា​ណាស់ ជា​ពិសេស​បាល់​ទាត់ និង​តេនីស។ ក្រុម​បាល់​ទាត់​ដែល​លោក​គាំទ្រ​គឺ​ម៉ាឆេស្ទ័រ យូណាធីត។

## គ្រឿង​ឥស្សរិយយស 
### គ្រឿងឥស្សរិយយសជាតិ 
*  គ្រឿងរាជឥស្សរិយយសដំរីស ថ្នាក់វិសេស មហាបរមាភរណ៍​ដំរី​ស (ម.ប.ជ.)
*  គ្រឿងរាជឥស្សរិយយសមង្កុដថៃ ថ្នាក់វិសេស មហាវជិរមង្កុដ (ម.វ.ម.)
*  គ្រឿងរាជឥស្សរិយយសចុលចមក្លៅ ថ្នាក់ទី ២ វិសេស ទុតិយចុលចមក្លៅវិសេស (ទ.ច.វ.)
*  មេដាយជ័យសមរភូមិ សង្គ្រាមវៀតណាម
*  មេដាយពិទ័ក្សសេរីជន ថ្នាក់ទី ២ ប្រភេទទី ១
*  មេដាយរាជការជាយដែន
*  មេដាយចក្រមាលា

### គ្រឿងឥស្សរិយយសបរទេស 
* 1970 - U.S. Army Commendation Medal, with Valor device

## ព័ត៌មាន​បន្ថែម 
*Thailand military consolidates grip
*The insider's guide to ... the Thai coup
*http://news.bbc.co.uk/2/hi/asia-pacific/5363068.stm(http://news.bbc.co.uk/2/hi/asia-pacific/5363068.stm)

ចំនាត់ថ្នាក់ក្រុម:នាយករដ្ឋមន្ត្រីថៃ
ប្រទេសនៅអាស៊ី

អត្ថបទនេះគឺជា**បញ្ជីរដ្ឋអធិបតេយ្យ និងរដ្ឋអនិស្សរភាពនៅទ្វីបអាស៊ី**។ បច្ចុប្បន្ន រដ្ឋប្រទេសចំនួន ៤៩ ត្រូវបានទទួលស្គាល់ជារដ្ឋអធិបតេយ្យ (រដ្ឋទាំងអស់នោះសុទ្ធតែជាសមាជិកនៃអង្គការសហប្រជាជាតិ) រដ្ឋចំនួនពីរដែលអធិបតេយ្យភាពមានការកំណត់តែត្រូវបានទទួលស្គាល់ជាអន្តរជាតិ រដ្ឋចំនួនបួនជារដ្ឋគ្មានការទទួលស្គាល់ និងរដ្ឋអនិស្សរភាពមានចំនួនប្រាំមួយ។

ក្នុងចំណោមរដ្ឋចំនួន ៤៩ ដែលមានវត្តមាននៅក្នុងបញ្ជីនេះ មានរដ្ឋប្រទេសចំនួនពីរដែលត្រូវបានចាត់ទុកថាជាផ្នែកនៃទ្វីបអឺរ៉ុបនិងអាហ្រ្វិក។ នេះដោយសារតែរដ្ឋទាំងពីរនោះមានទឹកដីមួយផ្នែកដែលស្ថិតនៅក្នុងទ្វីបអាស៊ី។ ទោះបីជាទឹកដីនៃសហព័ន្ធរុស្ស៊ីមួយភាគធំត្រូវស្ថិតនៅក្នុងទ្វីបអាស៊ីមែនប៉ុន្តែជាទូទៅគេបានចាត់ទុករុស្ស៊ីជាផ្នែកមួយនៃអឺរ៉ុបដោយសារតែវាមានប្រវត្តិសាស្ត្រ វប្បធម៌ ជនជាតិ និងនយោបាយទាក់ទងនឹងអឺរ៉ុបខ្លាំង។ មូលហេតុមួយទៀតនោះគឺដោយសារតែរុស្ស៊ីមានរដ្ឋធានីស្ថិតនៅទ្វីបអឺរ៉ុបហើយប្រជាជនភាគច្រើនរបស់ខ្លួនក៏រស់នៅក្នុងទ្វីបអឺរ៉ុបផងដែរ។ មួយទៀតគឺប្រទេសអេហ្ស៊ីប, អេហ្ស៊ីបមានទឹកដីតូចមួយនៅអាស៊ីដែលមានឈ្មោះថាឧបទ្វីបស៊ីណៃក៏ប៉ុន្តែមនុស្សទូទៅតែងចាត់ទុកអេហ្ស៊ីបជាប្រទេសនៅទ្វីបអាហ្រ្វិកដោយសារតែប្រជាជននិងទឹកដីភាគច្រើនរបស់ខ្លួនស្ថិតក្នុងទ្វីបអាហ្រ្វិក។
## រដ្ឋអធិបតេយ្យ
រដ្ឋអធិបតេយ្យគឺជាសមាគមនយោបាយមួយដែលមានអធិបតេយ្យភាពលើប្រជាជនខ្លួនហើយប្រជាជនទាំងនោះត្រូវធ្វើការសម្រេចចិត្តដើម្បីបំពេញនូវផលប្រយោជន៍នៃប្រទេសជាតិខ្លួន។ យោងទៅតាមអនុសញ្ញាម៉ុងតេវីដេអូបានឱ្យដឹងថា៖ រដ្ឋនីមួយៗត្រូវតែមានប្រជាជនជានិរន្ត មានទឹកដីកំណត់ច្បាស់លាស់ មានរដ្ឋាភិបាលដឹកនាំសមរម្យ និងមានសមត្ថភាពក្នុងការធ្វើទំនាក់ទំនងជាមួយនឹងរដ្ឋដទៃទៀត។
### រដ្ឋសមាជិកអង្គការសហប្រជាជាតិ
រដ្ឋប្រទេសអាស៊ីចំនួនសរុប ៤៩ គឺមាននៅក្នុងបញ្ជីខាងក្រោមនេះហើយរដ្ឋទាំង ៤៩ នោះគឺសុទ្ធតែជាសមាជិកនៃអង្គការសហប្រជាជាតិ។

### រដ្ឋដែលមានការទទួលស្គាល់ខ្លះៗ
រដ្ឋប៉ាឡេស្ទីនគឺជារដ្ឋដែលមានការទទួលស្គាល់ជាអន្តរជាតិច្រើនហើយមានស្ថានភាពជារដ្ឋសង្កេតការណ៍របស់អង្គការសហប្រជាជាតិប៉ុន្តែមិនមានការគ្រប់គ្រងជាក់ស្តែងលើទឹកដីខ្លួនឡើយ ចំណែកឯតៃវ៉ាន់វិញគឺជារដ្ឋមួយដែលមានអធិបតេយ្យភាពជាក់ស្តែងពេញលេញលើទឹកដីនិងទំនាក់ទំនងក្រៅផ្លូវការជាមួយសហគមន៍អន្តរជាតិភាគច្រើនតែមិនត្រូវបានទទួលស្គាល់ជាទូទៅទេ។ តៃវ៉ាន់ (កាលនុះហៅថា សាធារណរដ្ឋចិន) គឺជាសមាជិកស្ថាបនិកនៃអង្គការសហប្រជាជាតិប៉ុន្តែចាប់តាំងឆ្នាំ១៩៧១ មកតៃវ៉ាន់លែងត្រូវបានទទួលស្គាល់ដោយអង្គការសហប្រជាជាតិទៀតឡើយ។

### រដ្ឋដែលមានការទទួលស្គាល់តិចតួច ឬគ្មាន
## ទឹកដីអនិស្សរភាព
## តំបន់ពិសេសដែលនៅក្រោមអធិបតេយ្យភាពរដ្ឋផ្សេង
អង្គទាំងពីរខាងក្រោមគឺជាតំបន់ដ៏សំខាន់របស់រដ្ឋគ្រប់គ្រងរបស់ពួកគេ ហើយព្រមទាំងមានអំណាចនយោបាយទៀតផងដែលត្រូវបានសម្រេចតាមរយៈកិច្ចព្រមព្រៀងអន្តរជាតិ។

## កំណត់ចំណាំ
## ឯកសារយោង
ចំណាត់ថ្នាក់ក្រុម:ឈ្មោះ​ប្រទេស
ចំណាត់ថ្នាក់ក្រុម:ប្រទេស
ចំណាត់ថ្នាក់ក្រុម:ប្រទេស​ក្នុង​ទ្វីបអាស៊ី
ចំណាត់ថ្នាក់ក្រុម:អាស៊ី
អភិសិទ្ធិ វេជ្ជាជីវៈ

អភិសិទ្ធិ វេជ្ជាជីវៈ (ថៃ: อภิสิทธิ์ เวชชาชีวะ) (កើត ០៣ សីហា ឆ្នាំ​១៩៦៤), ជា​អ្នក​នយោបាយ​ថៃ និង​ជា​ប្រធាន​គណៈបក្ស​ប្រជាធិបតេយ្យ ចាប់​តាំង​ពី​ខែ​កុម្ភៈ ឆ្នាំ ២០០៥។ 

លោក​អភិសិទ្ធិ ជា​តំណាង​រាស្ត្រ​ប្រចាំ​ក្រុង​ទេព​មហានគរ ជា​ច្រើន​អណត្តិ និង​ធ្លាប់​កាន់​តំណែង​ជា​រដ្ឋមន្ត្រី​ទីស្ដីការ​គណៈ​រដ្ឋមន្ត្រី។

## ប្រវត្តិ​ 
លោក​អភិសិទ្ធិ កើត​នៅ​ Newcastle-upon-Tyne ចក្រភព​អង់គ្លេស ជា​បុត្រា​តែ​ម្នាក់​គត់​ក្នុង​ចំណោម​បុត្រ​៣​នាក់​របស់​លោក អ័ថសិទ្ធិ វេជ្ជាជីវៈ អតីត​រដ្ឋមន្ត្រី​ក្រសួង​សុខាភិបាល និង​អ្នក​ស្រី សុទ្ធសៃ វេជ្ជាជីវៈ។

### ការ​សិក្សា 
នៅ​ពេល​ដែល​អាយុ​មិន​ទាន់​បាន​មួយ​ឆ្នាំ​នៅ​ឡើយ ទារក អភិសិទ្ធិ ត្រូវ​បាន​ក្រុម​គ្រួសារ​យក​មក​នៅ​ប្រទេស​ថៃ​វិញ ហើយ​កុមារ​អភិសិទ្ធិ​បាន​ចូល​រៀន​មត្តេយ្យ​សិក្សា​នៅ​សាលា​មត្តេយ្យ​យុគលធរ និង​បឋម​សិក្សា​នៅ​សាលា​រៀន​សាធិត​ចុឡាលុងករណ៍​មហាវិទ្យាល័យ រហូត​បញ្ចប់​ថ្នាក់​បឋម​សិក្សា រួច​ក៏​បាន​វិល​ត្រឡប់​ទៅ​ប្រទេស​អង់គ្លេស​វិញ ដើម្បី​ចូល​រៀន​នៅ​ឯ​សាលា​ Scaitclife និង Eton College ដែល​ជា​សាលា​រៀន​ឯកជន ថ្នាក់​ត្រៀម​ឧត្ដម​សិក្សា​ដែល​ល្បី​ឈ្មោះ​នៅ​ទីក្រុង​ឡុង។ និង​បាន​ចូល​រៀន​មហាវិទ្យាល័យ ផ្នែក​ទស្សនវិជ្ជា, នយោបាយ និង​សេដ្ឋកិច្ច នៅ​ឯ​សាកល​វិទ្យាល័យ​អកហ្វរដ (Oxford)។

ក្រោយ​ពី​បញ្ចប់​ការ​សិក្សា​ លោក អភិសិទ្ធិ បាន​ចូល​បម្រើ​រាជការ ដោយ​ធ្វើ​ជា​សាស្ត្រាចារ្យ​នៅ​ឯ​សាលា​រៀន​រ៉យ​ព្រះ​ចុលចមក្លៅ។

លោក អភិសិទ្ធិ វេជ្ជាជីវៈ បាន​រៀប​អាពាហ៍ពិពាហ៍​ជា​មួយ ពិម្ពពេញ វេជ្ជាជីវៈ ដែល​ជា​សាស្ត្រាចារ្យ​ប្រចាំ​មុខ​វិជ្ជា​គណិត​វិទ្យា ដេប៉ាតឺម៉ង់​វិទ្យាសាស្ត្រ សាកលវិទ្យាល័យ​ចុឡាលុងករណ៍ មាន​បុត្រ​ធិតា​ចំនួន​២ គឺ កញ្ញា ប្រាង វេជ្ជាជីវៈ (ម៉ាក់ប្រាង) និង​កុមារា ប័ណ្ណសិទ្ធិ វេជ្ជាជីវៈ (បាន់)។

### ប្រវត្តិ​ការងារ 
* គ.ស.​១៩៨៨ - ១៩៨៩ គ្រូ​បង្រៀន​ប្រចាំ​សាលា​រៀន​រ៉យ​ព្រះ​ចុលចមក្លៅ ខេត្ត​នគរ​នាយក
* គ.ស.​១៩៩០ សាស្ត្រាចារ្យ​ពិសេស​សាកលវិទ្យាល័យ​អកហ្វដ ប្រទេស​អង់គ្លេស
* គ.ស.​១៩៩១ - ១៩៩២ សាស្ត្រាចារ្យ​ប្រចាំ ដេប៉ាតឺម៉ង់​សេដ្ឋសាស្ត្រ សាកលវិទ្យាល័យ​ធម្មសាស្ត្រ ក្រុង​បាងកក

## ប្រធាន​គណៈបក្ស 
**អភិសិទ្ធិ វេជាជីវៈ** (កំពុង​រៀបចំ)

## គ្រឿង​ឥស្សរិយយស 
* គ.ស.​១៩៩២  គ្រឿងរាជឥស្សរិយយសមង្កុដថៃ ថ្នាក់តរិតាភរណ៍​មង្កុដ​ថៃ
* គ.ស.​១៩៩៣  គ្រឿងរាជឥស្សរិយយសដំរីស ថ្នាក់ទ្វីតិយាភរណ៍​ដំរី​ស
* គ.ស.​១៩៩៥  គ្រឿងរាជឥស្សរិយយសមង្កុដថៃ ថ្នាក់ប្រថមាភរណ៍មង្កុដ​ថៃ
* គ.ស.​១៩៩៧   គ្រឿងរាជឥស្សរិយយសដំរីស ថ្នាក់ប្រថមាភរណ៍​ដំរី​ស
* គ.ស.​១៩៩៨  គ្រឿងរាជឥស្សរិយយសមង្កុដថៃ ថ្នាក់មហាវជិរមង្កុដ
* គ.ស.​១៩៩៩  គ្រឿងរាជឥស្សរិយយសដំរីស ថ្នាក់មហាបរមាភរណ៍​ដំរី​ស

## ព័ត៌មាន​ទាក់ទង 
* គណៈបក្ស​ប្រជាធិបតេយ្យ
* វារៈ​ប្រជាជន

ចំនាត់ថ្នាក់ក្រុម:នាយករដ្ឋមន្ត្រីថៃ
ប្រទេសនៅអាមេរិកខាងជើង

អត្ថបទនេះគឺជា**បញ្ជីរដ្ឋអធិបតេយ្យ និងរដ្ឋអនិស្សរភាពនៅអាមេរិកខាងជើង**។ បញ្ជីនេះរាប់បញ្ចូលរដ្ឋប្រទេសទាំងអស់ដែលមានទីតាំងភូមិសាស្ត្រលើផ្ទៃដីពីភាគខាងជើងនៃព្រំដែនប្រទេសប៉ាណាម៉ា-កូឡុំប៊ីរហូតទៅដល់ភាគខាងជើងនៃទ្វីបអាមេរិក ហើយបន្ថែមទាំងបណ្តាកោះនៅឥណ្ឌីខាងលិចផងដែរ។

## រដ្ឋអធិបតេយ្យ
ឈ្មោះរដ្ឋទាំងអស់នៅក្នុងប្រអប់ខាងក្រោមនេះគឺសុទ្ធតែជាសមាជិកនៃអង្គការសហប្រជាជាតិ។

## ទឹកដីគ្មានអធិបតេយ្យ
## មើលផងដែរ
*ទង់ប្រជាជាតិនៅអាមេរិកខាងជើង
*បញ្ជីរាយរូបិយប័ណ្ណនៅអាមេរិកខាងជើង
*ប្រទេសនៅទ្វីបអាមេរិក
*ប្រទេសនៅអាមេរិកខាងត្បូង

## កំណត់សម្គាល់
ចំណាត់ថ្នាក់ក្រុម:អាមេរិកខាងជើង
ចំណាត់ថ្នាក់ក្រុម:ប្រទេសនៅអាមេរិកខាងជើង
ចំណាត់ថ្នាក់ក្រុម:បញ្ជីរាយប្រទេសតាមទ្វីប
ចំណាត់ថ្នាក់ក្រុម:បញ្ជីរាយប្រទេសនៅទ្វីបអាមេរិក
បណ្តាំពាលី

**បណ្តាំពាលី**​ ត្រូវបានតែង​ជា​ពាក្យ​កាព្យដោយ ហ្មឺនមាសគឺ​ឲកញ៉ា វិបុល​រាជ​សេនា (មាស )។​  បណ្តាំពាលីមានខ្លឹមសារដូច​តទៅ៖

## ឯកសារយោង 
* វិទ្យាស្ថានពុទ្ធសាសនបណ្ឌិត្យ

ចំណាត់ថ្នាក់ក្រុម:កំនាព្យខ្មែរ
ប្រទេសនៅអាមេរិកខាងត្បូង

right|250px
អត្ថបទនេះគឺស្តីអំពី **បញ្ជីរាយនាមរដ្ឋអធិបតេយ្យ និងរដ្ឋអនិស្សរភាពនៅអាមេរិកខាងត្បូង**។ នៅក្នុងអត្ថបទនេះដែរ យើងបានរាប់បញ្ចូលទាំងរដ្ឋដែលមានការទទួលស្គាល់ពេញលេញនិងរដ្ឋអនិស្សរភាព (មិនមានឯករាជ្យពេញលេញ) ដែលមានទីតាំងស្ថិតនៅទ្វីបអាមេរិកខាងត្បូង។

**អាមេរិកខាងត្បូង**មានព្រំប្រទល់៖ ខាងលិចជាប់នឹងមហាសមុទ្រប៉ាស៊ីហ្វិក ខាងជើងនិងកើតជាប់នឹងមហាសមុទ្រអាត្លង់ទិក ហើយខាងពាយព្យគឺជាប់នឹងទ្វីបអាមេរិកខាងជើង និងសមុទ្រការ៉ាអ៊ីប។ អាមេរិកខាងត្បូងមានផ្ទៃដីសរុបប្រមាណ ១៧,៨៤០,០០០ គីឡូម៉ែត្រការ៉េ ដែលស្មើនឹង ៣.៥% នៃផ្ទៃផែនដី។ នៅឆ្នាំ២០០៨ សៀវភៅហេតុការណ៍ពិភពលោកបានធ្វើការប៉ាន់ស្មាន់ចំនួនប្រជាជននៅអាមេរិកខាងត្បូងថាមានប្រមាណ ៣៨០ លាននាក់។ អាមេរិកខាងត្បូងជាប់ចំណាត់ថ្នាក់លេខ ៤ ខាងទំហំផ្ទៃដីនៃទ្វីប (នៅពីក្រោយអាស៊ី អាហ្រ្វិក និងអាមេរិកខាងជើង) ហើយជាប់ចំណាត់ថ្នាក់លេខ ៥ ខាងចំនួនប្រជាជន (នៅពីក្រោយអាស៊ី អាហ្រ្វិក អឺរ៉ុប និងអាមេរិកខាងជើង។

ព្រំដែនបែងចែកទ្វីបអាមេរិកខាងត្បូងពីទ្វីបអាមេរិកខាងជើងគឺមិនទាន់បានកំណត់ច្បាស់លាស់នោះទេ តែបច្ចុប្បន្ន គេបានចាត់ទុកថា ព្រែកជីកប៉ាណាម៉ាគឺជាខ្សែព្រំដែនបំបែកទ្វីបទាំងពីរ។

## រដ្ឋអធិបតេយ្យ
រដ្ឋអធិបតេយ្យគឺជាសមាគមនយោបាយមួយដែលមានអធិបតេយ្យភាពលើប្រជាជនខ្លួន ហើយអ្នកទាំងនោះត្រូវធ្វើការសម្រេចចិត្តដើម្បីបំពេញនូវផលប្រយោជន៍នៃប្រទេសជាតិ។ យោងទៅតាមអនុសញ្ញាម៉ុងតេវីដេអូបានឱ្យដឹងថា៖ រដ្ឋនីមួយៗត្រូវតែមានប្រជាជនជានិរន្ត មានទឹកដីកំណត់ច្បាស់លាស់ មានរដ្ឋាភិបាលដឹកនាំសមរម្យ និងមានសមត្ថភាពក្នុងការធ្វើទំនាក់ទំនងជាមួយនឹងរដ្ឋដទៃទៀត។ រដ្ឋខាងក្រោមនេះគឺសុទ្ធតែជាសមាជិកនៃអង្គការសហប្រជាជាតិ និងជាសមាជិកនៃសហភាពប្រជាជាតិអាមេរិកខាងត្បូង។

## ទឹកដីអនិស្សរភាព
### ទឹកដីក្រៅស្រុករបស់ប្រទេសក្រៅទ្វីប
### ទឹកដីក្នុងស្រុករបស់ប្រទេសក្រៅទ្វីប
## ស្ថិតិសេដ្ឋកិច្ច
## មើលផងដែរ
*បញ្ជីរាយប្រទេសអាមេរិកខាងត្បូងតាមចំនួនប្រជាជន
*បញ្ជីរាយប្រទេសអាមេរិកខាងត្បូងតាម ផសស ក្នុងម្នាក់

## កំណត់សម្គាល់
## ឯកសារយោង
ចំណាត់ថ្នាក់ក្រុម:ឈ្មោះ​ប្រទេស
ចំណាត់ថ្នាក់ក្រុម:បញ្ជីរាយប្រទេសតាមទ្វីប
ចំណាត់ថ្នាក់ក្រុម:ប្រទេស​នៅអាមេរិកខាងត្បូង
ចំណាត់ថ្នាក់ក្រុម:អាមេរិកខាងត្បូង
ប្រទេសនៅអឺរ៉ុប

អត្ថបទនេះគឺស្តីអំពី**បញ្ជីរាយនាមរដ្ឋអធិបតេយ្យ និងរដ្ឋអនិស្សរភាពនៅទ្វីបអឺរ៉ុប**។ បច្ចុប្បន្ន រដ្ឋប្រទេសចំនួន ៥០ ត្រូវបានទទួលស្គាល់ថាជារដ្ឋអធិបតេយ្យនៅក្នុងទ្វីបអឺរ៉ុប (មានតែរដ្ឋកូសូវ៉ូទេដែលអធិបតេយ្យភាពមានការកំណត់ តែត្រូវបានទទួលស្គាល់ជាអន្តរជាតិ) — នៅទ្វីបអឺរ៉ុបនេះដែរមានរដ្ឋធំៗចំនួនប្រាំទៀតដែលជារដ្ឋដែលមិនមានការទទួលស្គាល់ជាផ្លូវការ ឬមិនសូវមានការទទួលស្គាល់ច្រើន។

## រដ្ឋអធិបតេយ្យ
រដ្ឋអធិបតេយ្យគឺជាសមាគមនយោបាយមួយដែលមានអធិបតេយ្យភាពលើប្រជាជនខ្លួនហើយប្រជាជនទាំងនោះត្រូវធ្វើការសម្រេចចិត្តដើម្បីបំពេញនូវផលប្រយោជន៍នៃប្រទេសជាតិខ្លួន។ យោងទៅតាមអនុសញ្ញាម៉ុងតេវីដេអូបានឱ្យដឹងថា៖ រដ្ឋនីមួយៗត្រូវតែមានប្រជាជនជានិរន្ត មានទឹកដីកំណត់ច្បាស់លាស់ មានរដ្ឋាភិបាលដឹកនាំសមរម្យ និងមានសមត្ថភាពក្នុងការធ្វើទំនាក់ទំនងជាមួយនឹងរដ្ឋដទៃទៀត។

### សមាជិក អសប និងរដ្ឋសង្កេតការណ៍
រដ្ឋអធិបតេយ្យចំនួន ៥០ គឺសុទ្ធតែមានទឹកដីស្ថិតនៅតំបន់ទ្វីបអឺរ៉ុប និង/ឬ មានសមាជិកភាពក្នុងអង្គការអឺរ៉ុបអន្តរជាតិដែលស្ទើរតែត្រូវបានទទួលស្គាល់ជាសកល។ រដ្ឋទាំងអស់នោះគឺសុទ្ធតែជារដ្ឋសមាជិក ឬរដ្ឋសង្កេតការណ៍នៃអង្គការសហប្រជាជាតិ (អសប) ចំណែកឯក្រុមប្រឹក្សាអឺរ៉ុបវិញគឺមានរដ្ឋសមាជិកចំនួន ៤៧ ដោយដកចេញនូវប្រទេសបេឡារុស កាសាក់ស្ថាន និងបុរីវ៉ាទីកង់។ រដ្ឋចំនួន ៤៤ គឺមានធានីនៅទ្វីបអឺរ៉ុប ហើយ (គិតត្រឹមឆ្នាំ២០២០) ប្រទេសអឺរ៉ុបចំនួន ២៧ គឺត្រូវជារដ្ឋសមាជិកនៃសហភាពអឺរ៉ុប ដែលអនុញ្ញាតឱ្យរដ្ឋទាំងនោះមានភាពងាយស្រួលក្នុងការធ្វើសមាហរណកម្មជាមួយគ្នានិងចែករំលែកនូវអធិបតេយ្យភាពគ្នាតាមស្ថាប័នសហភាពអឺរ៉ុប។

ប្រអប់បញ្ជីខាងក្រោមក៏មានបង្ហាញពីទីតាំងផែនទីនៃប្រទេសនីមួយៗផងដែរ។ ទឹកដីនៃទ្វីបអឺរ៉ុបត្រូវបានបង្ហាញជាពណ៌ប្រផេះចាស់រីឯទឹកដីក្រៅទ្វីបអឺរ៉ុបគឺត្រូវបានបង្ហាញជាពណ៌ក្រផេះខ្ចី (ស្រដៀងពណ៌ប្រាក់)។ ទឹកដីដែលមានពណ៌បែតងខ្ចីគឺតំណាងឱ្យរដ្ឋប្រទេសដែលជាសមាជិកនៃសហភាពអឺរ៉ុប។

### រដ្ឋដទៃទៀត
អង្គភាពទាំង ៦ ខាងក្រោមនេះគឺត្រូវបានទទួលស្គាល់ដោយរដ្ឋសមាជិក អសប មួយឬច្រើនជាងនេះ (ដូច្នេះ វាត្រូវបានកំណត់ថាជារដ្ឋដោយយោងទៅតាមគោលការណ៍បតិដ្ឋាប័ននៃភាពជារដ្ឋ) ឬក៏មិនត្រូវបានទទួលស្គាល់ដោយរដ្ឋសមាជិក អសប អ្វីនោះទេប៉ុន្តែត្រូវបានកំណត់ជារដ្ឋតាមសេចក្តីប្រកាសនៃភាពជារដ្ឋ។ រដ្ឋខាងក្រោមនេះដែរគឺមិនមែនជាសមាជិក អសប ក្រុមប្រឹក្សាអឺរ៉ុប ឬសហភាពអឺរ៉ុបអ្វីនោះទេ។

## ទឹកដីអនិស្សរភាព
ខាងក្រោមនេះគឺជាទឹកដីអនិស្សរភាពចំនួន ៦ ដែលមានទីតាំងស្ថិតនៅទ្វីបអឺរ៉ុប។

## តំបន់ពិសេសនៅក្នុងរដ្ឋអធិបតេយ្យ
កន្លែងខាងក្រោមត្រូវបានចាត់ទុកថាជាផ្នែកដ៏សំខាន់នៃរដ្ឋគ្រប់គ្រងរបស់ពួកគេប៉ុន្តែមានរបៀបគ្រប់គ្រងនយោបាយដែលត្រូវបានសម្រេចតាមរយៈកិច្ចព្រមព្រៀងអន្តរជាតិ។

## កំណត់ចំណាំ
## ឯកសារយោង
ចំណាត់ថ្នាក់ក្រុម:ឈ្មោះ​ប្រទេស
ចំណាត់ថ្នាក់ក្រុម:ប្រទេស
ចំណាត់ថ្នាក់ក្រុម:ប្រទេស​នៅ​ទ្វីបអឺរ៉ុប
ចំណាត់ថ្នាក់ក្រុម:អឺរ៉ុប
ខ្សែកោងក្លេលី

ក្នុងគណិតវិទ្យា ខ្សែកោងក្លេលី គឺជាខ្សែកោងដែលមានរាង

x=a * \sin({m\theta}) \cos({\theta})\,

y=a* \sin({m\theta}) \sin({\theta})\,

z=a* \cos({m\theta})\,

ខ្សែកោងប្រភេទនេះគឺស្ថិតនៅលើផ្ទៃ(ផ្ទៃមុខ)នៃស៊្វែរដែលមានកាំa\, ។
ប្រទេសនៅអាហ្វ្រិក

អត្ថបទនេះគឺជា**បញ្ជីរដ្ឋអធិបតេយ្យ និងរដ្ឋអនិស្សរភាពនៅទ្វីបអាហ្រ្វិក**។ រដ្ឋអធិបតេយ្យចំនួន ៥៦ (៥៤ ជារដ្ឋសមាជិកនៃអង្គការសហប្រជាជាតិ) គឺមានវត្តមាននៅលើទ្វីបអាហ្រ្វិកសព្វថ្ងៃ — បូករួមទាំងរដ្ឋអនិស្សរភាពចំនួនពីរ ទឹកដីបរទេសនៅលើទ្វីប និងអនុជាតិតំបន់ចំនួនប្រាំបួនរបស់រដ្ឋអធិបតេយ្យបរទេស។

ម៉ាល់តា និងទឹកដីមួយចំនួនទៀតរបស់បារាំង អ៊ីតាលី ព័រទុយកាល់ និងអេស្ប៉ាញគឺមានទីតាំងស្ថិតនៅលើផ្លាកទ្វីបអាហ្រ្វិកដោយតំបន់ខ្លះមានទីតាំងភូមិសាស្ត្រស្ថិតនៅជិតទ្វីបអាហ្រ្វិកច្រើនជាងអឺរ៉ុបទៅទៀតប៉ុន្តែយោងតាមសន្និបាត អ.ស.ប តំបន់ទាំងនោះគឺជាកម្មសិទ្ធិរបស់អឺរ៉ុបនិងស្ថិតនៅក្នុងទ្វីបអឺរ៉ុប។ ប្រទេសអេស៊ីបគឺជាប្រទេសនៅតំបន់អាហ្រ្វិកទោះបីជាទឹកដីមួយផ្នែកដែលមានឈ្មោះថាឧបទ្វីបស៊ីណៃស្ថិតក្នុងទ្វីបអាស៊ីក្តី។

## រដ្ឋអធិបតេយ្យ
### រដ្ឋសមាជិកអង្គការសហប្រជាជាតិ
រដ្ឋប្រទេសអាហ្រ្វិកចំនួនសរុប ៥៤ នៅក្នុងបញ្ជីខាងក្រោមនេះគឺសុទ្ធតែជារដ្ឋសមាជិកអង្គការសហប្រជាជាតិ ហើយនិងសហភាពអាហ្វ្រិក។

### រដ្ឋដែលមានការទទួសស្គាល់ខ្លះៗ ឬគ្មានការទទួលស្គាល់ជាអន្តរជាតិ
រដ្ឋទាំងពីរខាងក្រោមនេះបានប្រកាសខ្លួនថាជារដ្ឋអធិបតេយ្យនិងមានទឹកដីគ្រប់គ្រងផ្ទាល់ខ្លួនប៉ុន្តែមិនសូវទទួលបានការទទួលស្គាល់ឬគ្មានការទទួលស្គាល់ពីរដ្ឋដទៃឡើយ។ រដ្ឋទាំងពីរខាងក្រោមនេះក៏មិនមែនជារដ្ឋសមាជិកអង្គការសហប្រជាជាតិនោះដែរតែសូមសម្គាល់ថា សាធារណរដ្ឋប្រជាធិបតេយ្យអារ៉ាប់សារ៉ាវីគឺជាសមាជិកនៃសហភាពអាហ្វ្រិក។

## ទឹកដីបរទេសនៅលើទ្វីបអាហ្វ្រិក
ទឹកដីនយោបាយនៅតំបន់អាហ្វ្រិកទាំងដប់ខាងក្រោមគឺស្ថិតនៅក្រោមការគ្រប់គ្រងរបស់រដ្ឋបរទេស។

## ទឹកដីអនិស្សរភាព
## មើលផងដែរ
## ឯកសារយោង
កូក្លេអូអ៊ីត

**កូក្លេអូអ៊ីត**(Cochleoid)គឺជាខ្សែកោងដែលមានខ្ចង ហើយស្រដៀងនឹងស្រ្តូផូអ៊ីត(strophoid) ដែលត្រូវបានបង្ហាញតាមសមីការប៉ូលែរ

:r=\frac{a \sin \theta}{\theta}

សមីការដេកាត

:(x^2+y^2)\arctan\frac{y}{x}=ay

ឬក៏សមីការប៉ារ៉ាមែត្រ

:x=\frac{a\sin t\cos t}{t}
:y=\frac{a\sin^2 t}{t}
រឿងក្មេងកំព្រា

**រឿង ក្មេងកំព្រា** គឺជារឿងព្រេងខ្មែរមួយ។
បញ្ជីរាយនាម ប្រទេសនៅអាស៊ីតាមចំនួនប្រជាជន

មិន​មាន​ការ​ព្រមព្រៀង​គ្នា​ទេ ស្ដី​អំពី​ថា​តើ​ប្រទេស​ណាមួយ​ដែល​ចាត់​ទុក​ថា​ជា "ប្រទេសនៅអាស៊ី"​។ បញ្ជី​នេះ មិន​បាន​ដាក់​បញ្ចូល​ប្រទេស​ខ្លះ​ដែល​កំពុង​តែ​ពិភាក្សា​ដូចជា​៖ រុស្ស៊ី ទួរគី ស៊ីប អាមេនី អាហ្សែបែហ្សង់ ហ្សកហ្ស៊ី និង អេហ្ស៊ីប ជាដើម​។ 

កាហ្សាក់ស្ថាន ត្រូវ​បាន​បញ្ចូល​ក្នុង​បញ្ជីនេះ ទោះជា​ប្រទេស​នេះ​មាន​ទឹកដី​មួយ​ផ្នែក​តូច​ស្ថិតនៅ​អឺរ៉ុប​។ ស៊ីប ត្រូវ​បាន​ដាក់​បញ្ចូល​ទៅ​ទ្វីបអឺរ៉ុប ដោយសារ​បុព្វហេតុ​នយោបាយ និង វប្បធម៌​។ ប្រទេស​០៣ នៅ​តំបន់​ភ្នំកាវកាស​គឺ​៖ អាមេនី អាហ្សែបែហ្សង់ និង ហ្សកហ្ស៊ី មិន​មាន​បញ្ចូល​ទៅ​ក្នុង​បញ្ជី​នេះ​ទេ ទោះជា​ការ​មតិ​ដ៏​លើសលប់​បាន​ចាត់​ថា​ជា​ប្រទេស​អាស៊ី​ក៏ដោយ​។ 

**សម្គាល់​**៖ ទិ​ន្នន័យ​ខាងលើនេះ គិតត្រឹម​ខែ​ធ្នូ ឆ្នាំ​២០០៧​។

ចំណាត់ថ្នាក់ក្រុម:បញ្ជីរាយនាម
រឿងអាប៉ាងនាងតី

## ដំណើររឿង 
ក្នុង​សម័យ​មួយ​នោះ ជា​រដូវ​ស្រូវ​ទុំ អាប៉ាង​ទៅ​ដេក​ចាំ​ស្រូវ​វា ទាំង​យប់​ទាំង​ថ្ងៃ មាន​ទាំង​ចាប៉ី​មួយ​ទៅ​ផង, វេលា​ថ្ងៃ​ឡើង ថែ​ទាំ​ស្រូវ ដល់​ពេល​យប់​ទំនេរ តែង​ដេញ​ចាប៉ី ហើយ​ស្រែក​ច្រៀង​ផង។​ លុះ​ច្រៀង​រាប់​យប់​ទៅ មាន​ខ្មោច​ស្រី​ក្រមុំ​ម្នាក់​ឮ​សូរ​ចម្រៀង​ច្រៀង​ចាប៉ី​ពីរោះ​ពេក​ក៏​ដើរ​ ទៅ​ស្តាប់ ទៅ​អង្គុយ​អាំង​ភ្លើង​ក្រោម​ខ្ទម​អាប៉ាង យូរ​បន្តិច​ទៅ អាប៉ាង​ក្រឡេក​ទៅ​ក្រោម​ផ្ទះ ឃើញ​ខ្មោច​ដែល​តំណែង​ខ្លួន​នោះ​អង្គុយ​អាំង​ភ្លើង អាប៉ាង​សួរ​ទៅ​ថា «អាណា​អង្គុយ​ក្រោម​ខ្ទម​នេះ?» ។ មេ​ខ្មោច​ប្រាប់​ថា «ខ្ញុំ» ។ អាប៉ាង​ថា «ប្រហែល​ជា​ខ្មោច​ទេ» ។ មេ​ខ្មោច​ឆ្លើយ​ថា «ខ្មោច​ថា​មិន​ខ្មោច»។ អាប៉ាង​សួរ​ថា «ហោង​ឯង​ឈ្មោះ​អី? មក​រក​អី?» ។ មេ​ខ្មោច​ឆ្លើយ​ថា «ខ្ញុំ​ឈ្មោះ​តី, ខ្ញុំ​មក​ស្តាប់​ចាប៉ី»។ អាប៉ាង​ថា «ឡើង​មក! បើ​មក​ស្តាប់​ចាប៉ី » ។ មេ​ខ្មោច​ឡើង​ទៅ​អង្គុយ​ជិត​អាប៉ាងៗ ក៏​ស្រឡាញ់​គ្នា​យក​ជា​ប្តី​ប្រពន្ធ​ទៅ ។ ដល់​រួច​ស្រូវ មេ​ខ្មោច​នោះ សួរ​ទៅ​អាប៉ាង​ថា «ឥឡូវ​រួច​ស្រូវ​ហើយ​ តើ​ឯង​ព្រម​យក​អញ​ឬ​ទេ? បើ​ឯង​មិន​យក​អញៗ នឹង​កាច់​យក​ឯង» ។ អញ​ព្រម​យក ប៉ុន្តែ​ចាំ​អញ​ដឹក​ស្រូវ​ទៅ​ទុក​ផ្ទះ​សិន» ។ លុះ​អាប៉ាង​ដឹក​ស្រូវ​យក​ទៅ​ទុក​រួច​ហើយ ក៏​ត្រឡប់​មក​យក​មេ​កន្តី​នោះ​វិញ ។ មេ​កន្តី ក៏​នាំ​អាប៉ាង​ទៅ​ជម្រាប​សួរ​ពួក​បង​ប្អូន​ខ្មោច​ទាំង​ប៉ុន្មាន រួច​ក៏​នៅ​ជា​មួយ​គ្នា​ទៅ ។
ប្រហែល​ជាង​មួយ​ខែ ពួក​ខ្មោច​ទាំង​ប៉ុន្មាន​បបួល​គ្នា ព្រម​ទាំង​អាប៉ាង​ឲ្យ​ទៅ​រក​បាញ់​សត្វ​មក​ធ្វើ​ជា​អាហារ ។ អាប៉ាង​ក៏​ទៅ​ជា​មួយ​នឹង​ពួក​ខ្មោច​នោះ លុះ​ទៅ​ដល់​កណ្តាល​ព្រៃ​ដើម​ត្រថុក ដែល​ខ្មោច​ទាំង​ពួង​សម្គាល់​ថា ដើម​ឈើ​ទាល បាន​ប្រទេះ​នឹង​កង្កែប​មួយ ខ្មោច​ទាំង​នោះ​ស្រែក​ថា «ប្រយ័ត្ន​វ៉ី​កន​យើង! ដំរី​ធំ​ណាស់ ទៅ​ហើយ! »។ អាប៉ាង​ឮ​គេ​ស្រែក​ថា​ដំរី ក៏​ប្រឹង​រក​មើល មិន​ឃើញ​ដំរី​សោះ ឃើញ​តែ​កង្កែប​លោត​មក​ត្រង់​មុខ​អាប៉ាងៗ ក៏​ចាប់​ដាក់​ក្នុង​ថ្នក់​សំពត់​ទៅ ។ ខ្មោច​អស់​នោះ ចេះ​តែ​ស្រែក​ថា «ប្រយ័ត្ន​វ៉ី​ដំរី​ស្ត​មួយ​ធំ​ណាស់» ហើយ​ស្រែក​សួរ​អាប៉ាង​ថា «ឃើញ​ដំរី​ឬ​ទេ?» ។ អាប៉ាង​ស្រែក​ថា​ «មិន​ឃើញ​ទេ!» ។ ពួក​ខ្មោច​ក៏​នាំ​គ្នា​ដើរ​មក​ដល់​ជិត​អាប៉ាង​ហើយ​ថា «ទៅ​អាប៉ាង​ទៅ​ផ្ទះ​យើង រក​សត្វ​មិន​បាន​ទេ» ។ អាប៉ាង​ថា «អញ​បាន​កង្កែប​មួយ» ។ ខ្មោច​ទាំង​នោះ សួរ​ទៅ​អាប៉ាង​ថា «យ៉ាង​ដូច​ម្តេច​អាប៉ាង​កង្កែប​នោះ? ឯង​ចែក​ឲ្យ​យើង​រាល់​គ្នា​ស៊ី​ផង» ។ អាប៉ាង​យក​កង្កែប​ចេញ​ពី​ថ្នក់ ហើយ​បង្ហាញ​ទៅ​ពួក​ខ្មោច​នោះ ។ ខ្មោច​អស់​នោះ​ឃើញ ក៏​នាំ​គ្នា​រត់​ព្រោង​ព្រាត​អស់​ទៅ​ហើយ​វា​មាន​វា​ចា​ថា «ទុក​ប្តី​មី​កន្តី​ឲ្យ​នៅ​មិន​បាន​ទេ ព្រោះ​វា​ខ្លាំង​ពូកែ​ណាស់ វា​ហ៊ាន​ចាប់​ដំរី​យក​ទៅ​ដាក់​ក្នុង​ថ្នក់​វា, បើ​ដូច្នោះ យើង​ឲ្យ​អាប៉ាង​នេះ​នៅ​មិន​បាន​ទេ​ ឲ្យ​វា​ទៅ​វិញ​ទៅ!» អាប៉ាង​ក៏​បាន​រួច​ខ្លួន ហើយ​ត្រឡប់​ទៅ​ផ្ទះ​វិញ ។

**ល្ងង់​មើល​តែ​ខ្មោច**

## ឯកសារយោង 
ប្រជុំ​រឿង​ព្រេង​ខ្មែរ​ភាគ​២

## តំនភ្ជាប់ក្រៅ 
វិទ្យាស្ថានពុទ្ធសាសនបណ្ឌិត

## សូមមើលផងដែរ 
ប្រជុំរឿងព្រេងខ្មែរ
ចំណាត់ថ្នាក់ក្រុម:ប្រជុំរឿងព្រេងខ្មែរ
រឿងហោរនិងតាចាស់ដូនចាស់

## ដំណេីររឿង 
កាល​ពី​ព្រេង​នាយ​មាន​ហោរ​ម្នាក់​ជា​អ្នក​ទាយ គន់​គុរ​មើល​ឆុត​ណាស់ ហោរ​នោះ​នៅ​ស្រុក​ជា​មួយ​នឹង​តាចាស់​យាយ​ចាស់ ។ មាន​កាល​ថ្ងៃ​មួយ តាចាស់​ដូន​ចាស់​គាត់​នាំ​គ្នា​ទាំង​ពីរ​នាក់​ទៅ​នេសាទ​ត្រី​នៅ​បឹង​ក្បែរ​ភូមិ​គាត់ ។ ពេល​នោះ​គាត់​រុត​បាន​ត្រីរស់​ ១ហើយ​និង​បាន​ទន្សាយ​លង់​ទឹក​១ ដល់​ល្ងាច​គាត់​ត្រឡប់​មក​ផ្ទះ​វិញគាត់​យក​ទន្សាយ​គ្រប​នឹង​អង្រុត​ទុក​នៅ​កណ្តាល​ច្បារ​បន្លែខាង​មុខ​ផ្ទះ​គាត់, ត្រី​រ៉ស់ គាត់​ដាក់​ទ្រុង​ប្រោះទុក​ក្នុង​ត្រពាំង​នៅ​ជិត​ច្បារ​បន្លែ​គាត់ ក្បែរ​កន្លែង​ទុក​ទន្សាយ។ ដល់​ព្រឹក​ឡើង តា​ចាស់​យាយ​ចាស់​គិត​គ្នា​ថា «យើង​ទៅ​រក​ហោរ​ទាយ​មើលថា​ព្រឹក​នេះ​យើង​បាន​ម្ហូប​អ្វី​ស៊ី? បើ​ហោរ​នោះ​ទាយ​ត្រូវ​សឹម​ជឿ​ថា​ពូកែ​មែន ព្រោះ​ចាប់​បាន​ត្រី​រ៉ស់​ ១ ទន្សាយ​១ បម្រុង​នឹង​ទុក​ធ្វើ​ម្ហូប​អាហារ​ស៊ី​ព្រឹក​នេះ​ហើយ» ។

ដល់​ព្រម​ព្រៀង​គ្នា​ស្រេច​ហើយ ក៏​ដើរ​ទៅ​លុះ​ទៅ​ដល់​មុខ​ផ្ទះ​ហោរ​នោះ តា​ចាស់​ក៏​ស្រែក​សួរ​ទៅ​ម្ចាស់​ផ្ទះ​ថា « អើ​អ្នក​អើយ! លោក​គ្រូ​នៅៗហ្នឹង​ឬ? »។ ម្ចាស់​ផ្ទះ​ក៏​ប្រាប់​មក​តា​ចាស់​ដូន​ចាស់​ថា «គាត់​នៅ​នេះមាន​ការ​អ្វី? តា​យាយ​អញ្ជើញ​ចូល​មក! »។ តា​ចាស់​យាយ​ចាស់​នោះ​គ្នា​ចូល​ទៅ​បន្តិច ហោរ​ដណ្តឹង​សួរ​មក​តា​យាយ​ថា «ចុះ​អញ្ជើញ​មក​នេះ មានការ​អ្វី?» ។ តា​ចាស់​យាយ​ចាស់
ជម្រាប​ទៅ​ហោរ​វិញ​ថា «ខ្ញុំ​មក​នេះ មាន​ការ​បន្តិច, សូម​លោកគ្រូ​មេត្តា​ករុណា​ចុះ» ។ ហោរ​សួរ​ថា «មាន​ការ​អ្វី? ចូរ​ថា​មក​ចុះ! » ។ តា​ចាស់​យាយ​ចាស់​ថា «ឱលោក​គ្រូ​អើយ​! យើង​ខ្ញុំ​ទាំង​ពីរ​នាក់​នេះ
អត់​ម្ហូប​អាហារ​ទទួល​ទាន ពីរ​បី​ថ្ងៃ​ហើយ, តើ​ព្រឹក​នេះនឹង​បាន​អ្វី​ទទួល​ទាន​ឬ​ទេ? » ។ ហោរ​ចាប់​ក្តារ​ឆ្នួន​ឡើង វាយ​លេខ​មើល​ឲ្យ​តា​យាយ មើល​រួច​ស្រេច ក៏​ជម្រាប​តា​យាយស​ថា « ព្រឹក​នេះ
តាយាយ​ឯង មុខ​តែ​លិទ្ធ​ប្រហុក​ក្នុង​ពាង!» ។ តា​យាយ​ឮ​ហោរ​ថា​ដូច្នោះក៏​នឹក​ក្នុង​ចិត្ត​ថា «ហោរ​នេះ គ្មាន​ពូកែ​ទេ ទាយ​ផ្តេស​ផ្តាស​សោះ,យើង​កុំ​ជឿ!» គិត​តែ​ប៉ុណ្ណោះ​ក៏​នាំ​គ្នា​លា​ហោរ​មក​ផ្ទះ​វិញ
ហើយ​យាយ​ក៏​ប្រើ​តា​ឲ្យ​ទៅ​ចាប់​យក​ត្រី​ពី​ទ្រុងទៅ​ធ្វើ​ក្បែរ​ត្រពាំង​ជិត​ផ្ទះ តា​លូក​ចាប់​ត្រី​យក​មក​ក្រៅត្រី​វា​បម្រះ​រួច លោត​ចុះ​ត្រពាំង​ទៅ ។ តា​ក៏​ស្ទុះ​ទៅ​យក​អង្រុតដែល​គ្រប​ទន្សាយ​មក​ដេញ​រុត​ត្រី ។ ឯទន្សាយ​នៅ​ក្នុង​អង្រុត​នោះក៏​ផ្អើល​រត់​បាត់​ទៅ​ទៀត ។ យាយ​មើល​ពី​លើ​មក​ឃើញ​ទន្សាយ​រត់​ចូល​ទៅ​ក្នុងព្រៃ ក៏​ស្រែក​ប្រាប់​ថា «តាៗ! ទន្សាយ​រួច​ទៅ​ហើយ!» ។ តា​ប្រាប់​ទៅ​វិញ​ថា «ឯង សម​តែ​ស៊ី​ប្រហុក​ក្នុង​ពាង ដូច​គេ​ទាយ​ពី​ព្រឹក​ម៉ិញ​នោះ​ឯង » ។ តា​ឮ​យាយ​ថា​ដូច្នោះ ក៏​នឹក​ឃើញ​ថា «គ្រូ​ទាយ​ឆុត​មែន» ដល់​ពេល​បាយ​ព្រឹក តាម​ចាស់​ដូន​ចាស់​ក៏​នាំ​គ្នា​ស៊ី​ប្រហុក​ក្នុង​ពាង​ដូច​ហោរ​ទាយ​ឲ្យ​នោះ​ឯង ។ ទើប​តា​ចាស់ ដូន​ចាស់​ដូន​ចាស់​ជឿ​ថា «ហោរ​ចេះ​ដឹង​ត្រឹម​ត្រូវ​តាម​ក្បួន​តម្រា​ប្រាកដ​មែន» ។

**កុំ​អាន​អួត​អាត្មា ត្មះ​តម្រា​ប្រាជ្ញ​ព្រេង​នាយ**

## ឯកសារយោង 
ប្រជុំ​រឿង​ព្រេង​ខ្មែរ​ភាគ​២

## តំនភ្ជាប់ក្រៅ 
វិទ្យាស្ថានពុទ្ធសាសនបណ្ឌិត

## សូមមើលផងដែរ 
ប្រជុំរឿងព្រេងខ្មែរ
ចំណាត់ថ្នាក់ក្រុម:ប្រជុំរឿងព្រេងខ្មែរ
រឿងកម្លោះពីរនាក់ចង់បានប្រពន្ធគេ

## ដំណើររឿង 
មាន​រឿង​មួយ​ថា​ មាន​បុរស​ម្នាក់​ មាន​ប្រពន្ធ​ល្អ​ ទើប​តែ​រៀប​ការ​ថ្មីៗ​ បណ្ដើរ​គ្នា​ទៅ​សួរ​ញាតិ​ មាន​កម្លោះ​ពីរ​នាក់​ បាន​ឃើញ​ ក៏​ស្រឡាញ់​ចង់​បាន​ វា​គិត​ថា > ។ បុរស​ការ​ប្រពន្ធ​ថ្មី​ ក៏​ចូល​ទៅ​អង្គុយ​លេង ។ លុះ​កម្លោះ​ម្នាក់​ បររទេះ​មក​ដល់​វា​ធ្វើ​ជា​សួរ​ថា >។ >។បុរស​នោះ​សួរ​ថា > ។ បុរស​នោះ​គិត​ថា​ ប្រាកដ​ជា​គេ​ហៅ​រទេះ​មែន​នឹង​ខ្លាច​អ្វី​ ក៏​ព្រម​ភ្នាល់​នឹង​គេ​ទៅ ។ ទើប​កម្លោះ​ដែល​ឈរ​ សួរ​ទៅ​អ្នក​បររទេះ​ចង្អុល​ទៅ​សួរ​ទៅ​ចន្ទោល, កម្លោះ​អ្នក​បររទេះ​ប្រាប់​ថា >។ ចង្អុល​សួរ​ទៅ​នឹម​ថា > ។ > > > > > > ដល់​ឆ្លើយ​រួច​សព្វគ្រប់​ កម្លោះ​នោះ​សួរ​ទៅ​បុរស​ជា​ប្ដី​ថា> ។ បុរស​នោះ​ខឹង​ណាស់​ ត្បិត​គេ​យក​ប្រពន្ធ​ទៅ​បាន​ ដើរ​ផង​ យំ​ផង, ដើរ​បន្តិច​ទៅ​ប្រទះ​សុភាទន្សាយៗ​សួរ​ថា > ៗ បុរស​នោះ​ប្រាប់​តាម​ដំណើរ​សព្វ​គ្រប់ ។ សុភាទន្សាយ​ថា > ។ បុរស​នោះ​អរណាស់​ ខំ​ទៅ​រក​ចេក​មក​ឲ្យ​សុភាទន្សាយៗ​ ស៊ី​ចេក​រួច​ហើយ​ ដើរ​ទៅ​ជាមួយ​បុរស​នោះ​ ទៅ​ដល់​សួរ​ចៅក្រម​ថា >។ ចៅក្រម​ ឆ្លើយ​ប្រាប់​តាម​ដំណើរ​សព្វគ្រប់ ។ សុភាទន្សាយ​ថា > ។ សុភាទន្សាយ​ សួរ​កម្លោះ​ដែល​យក​ប្រពន្ធ​គេ​មក​នោះ​ថា > ។ បុរស​នោះ​ឆ្លើយ​ថា > ។ សុភាទន្សាយ​ សួរ​ទៅ​កម្លោះ​នោះ​ថា > បើ​អ្នក​រក​ឃើញ​យក​ទៅ​ចុះ​ បើ​រក​មិន​ឃើញ​ទេ​ ឲ្យ​ប្រពន្ធ​ទៅ​គេ​វិញ​ទៅ>>។ កម្លោះ​នោះ​ចាប់​ត្រង់​ដៃ, សុភាទន្សាយ​ប្រាប់​ថា​ នេះ​គេ​ហៅ​ថា​ដៃ​ទេ​ វា​ចាប់​ត្រង់​ជើង​ សុភា​ទន្សាយ​ថា > វា​ចាប់​ត្រង់​នេះ​ ក៏​ថា​មិនមែន, ត្រង់​នោះ​ក៏​ថា​មិនមែន​ ហើយ​ប្រាប់​ថា​រួម​ទាំងអស់​គ្នា​ទៅ​ទើប​គេ​ហៅ > ឯ​រទេះ​ក៏​ដូច​គ្នា​គឺ​គេ​ហៅ​ចន្ទោល​ នឹម​ ទូក​ ទ្រាយ​ ប្រែក​ ធ្នង់​ ត្រពង​ រួម​ទាំងអស់​នេះ​ទៅ​ ទើប​ហៅ​ថា> បើ​ដូច្នេះ​ ឯង​យក​ប្រពន្ធ​គេ​ មិន​បាន​ទេ​ ឲ្យ​មក​គេ​វិញ >> ។ សុភាទន្សាយ​ឲ្យ​កម្លោះ​នោះ​ យក​ប្រពន្ធ​មក​វិញ។ សុភាទន្សាយ​ស្ដី​ឲ្យ​លោក​ចៅក្រម​ថា > ។ បុរស​នោះ​ប្រាប់​ប្រពន្ធ​មក​វិញ​ ក៏​អរណាស់​ លើក​ដៃ​សំពះ​សុភាទន្សាយ​ថា > ។

**ប្រាជ្ញ​ឯង​ ឲ្យ​ក្រែង​ប្រាជ្ញ​គេ**

## ឯកសារយោង 
ប្រជុំរឿងព្រេងខ្មែរភាគទី១

## តំនភ្ជាប់ក្រៅ 
វិទ្យាស្ថានពុទ្ធសាសនបណ្ឌិត

## សូមមើលផងដែរ 
ប្រជុំរឿងព្រេងខ្មែរ

ចំណាត់ថ្នាក់ក្រុម:ប្រជុំរឿងព្រេងខ្មែរ
រឿងស្រីក្ងោកមាស

## ដំណើររឿង 
ដើម​ឡើយ​ មាន​បុរស​ម្នាក់​ បាន​ទទួល​បណ្ដាំ​ពី​ឪពុក​ប្រដៅ​ថា > តែ​មិន​ដូច្នោះ​ បុរស​នោះ​ បាន​យក​ស្រី​ទាំង​៤​នាក់​នោះ​ជា​ប្រពន្ធ​ និង​យក​មនុស្ស​គ្រូ​បី​ជា​ក្លើ​ ដើម្បី​ល្បង​មើល ។ ថ្ងៃ​មួយ​ក្ងោក​មាស​របស់​ស្ដេច​ ទៅ​រក​ស៊ី​ក្បែរ​ផ្ទះ​បុរស​នោះ, ឯ​បុរស​នោះ​ គិត​ពិសោធ​មើល​ ក៏​ចាប់​ក្ងោក​មាស​នោះ​យក​ទៅ​ចង​លាក់​ទុក​ក្នុង​ទ្រុង​មួយ​ ហើយ​ដាក់​ចំណី​ បាយ​ទឹក​ឲ្យ​ក្ងោក​នោះ​ស៊ី​ រួច​បុរស​យក​មាន់​គក​មួយ​ ទៅ​កាប់​ធ្វើ​ម្ហូប​។ ពេល​នឹង​បរិភោគ​បុរស​នោះ​ បាន​យក​ប្រពន្ធ​ទាំង​៤​និង​ក្លើ​នោះ​ ទៅឱ្យ​បរិភោគ​ទាំង​អស់​គ្នា ។ កំពុង​តែ​ស៊ី​ក៏​ និយាយ​ថា > ។

​ ដល់​បាត់​ក្ងោក​ ស្ដេច​ឲ្យ​ប៉ាវ​គង​សួរ​រក​ក្ងោក​នោះ ។ នាង​ស្រី​ប្ដី​លែង​ និង​នាង​ស្រី​សៅកែ​ និយាយ​ទៅ​នាង​ក្រមុំ​ និង​នាង​ប្ដី​ស្លាប់​ថា > ។ ស្រី​ក្រមុំ​និង​ស្រី​ប្ដី​ស្លាប់​អង្វរ​ទៅ​វិញ​ថា > ។ ស្រី​សៅកែ​ និង​ស្រី​ប្ដី​លែង​ថា > ថា​ហើយ​ ស្រី​ទាំង​ពីរ​នាក់​នោះ​ ប្ដឹង​អ្នក​ប៉ាវ​គង​តាម​ដំណើរ​ថា > គ្រាន់​តែ​ឮ​ដូច្នោះ​ភ្លាម​ ពួក​អ្នក​ប៉ាវ​គង​ ក៏​ចាប់​យក​បុរស​នោះ​ ទៅ​ថ្វាយ​ស្ដេច​ទូល​តាម​ដំណើរ ។ ស្ដេច​ឲ្យ​នាំ​បុរស​នោះ​ទៅ​ពិឃាត , លុះ​ទៅ​ដល់​មាត់​ទ្វារ​វាំង​ អ្នក​ចាំ​ទ្វារ​ ពុំ​ព្រម​បើក​ទ្វារ​ សួរ​ថា > ហើយ​បាន​និយាយ​រឿង​មួយ​ប្រាប់​អ្នក​នាំ​ថា:

​មាន​សេដ្ឋី​ម្នាក់​ ចិញ្ចឹម​ឆ្កែ​៥០០, វេលា​យប់​មួយ​ មាន​ចោរ​ជីក​ឧម្មង្គ​ចូល​ទៅ​លួច​យក​ទ្រព្យ​សម្បត្តិ​របស់​សេដ្ឋី​នោះ​ ហើយ​ចូល​ទៅ​ក្នុង​ឧម្មង្គ​វិញ​ទាំង​អស់ ។ ឆ្កែ​របស់​សេដ្ឋី​ដឹង​ បាន​នាំ​គ្នា​វា​ខាំ​ចោរ​ក្នុង​ឧម្មង្គ​នោះ​ ស្លាប់​ទាំង​អស់ , លុះ​ព្រឹក​ឡើង​មហា​សេដ្ឋី​ ឃើញ​បាត់​ទ្រព្យ​សម្បត្តិ​ដូច្នោះ​ នឹក​ខឹង​នឹង​ឆ្កែ​ថា > ។ ស្ដេច​ទ្រង់​ឲ្យ​ទៅ​យក​ក្ងោក​នោះ​មក​វិញ​ ហើយ​ទ្រង់​លើក​លែង​ទោស​បុរស​នោះ ។ ឯ​ស្រី​ទាំង​ពីរ​នាក់​ដែល​ប្ដឹង​ពី​បុរស​ជា​ប្ដី​ ថា​សម្លាប់ក្ងោក​នោះ​ ត្រូវ​បុរស​ជា​ប្ដី​នោះ​ លែង​ចោល​ទៅ។

**ចង់​ដឹង​ផល​ពិត​ ត្រូវ​ពិនិត្យ​រក​ហេតុ**

## ឯកសារយោង 
ប្រជុំរឿងព្រេងខ្មែរភាគទី២
ប្រវត្តិសាស្រ្តកម្ពុជាសម័យសង្រ្គាមលោកទី១
Cambodia history (World War 1)

## តំនភ្ជាប់ក្រៅ 
វិទ្យាស្ថានពុទ្ធសាសនបណ្ឌិត

## សូមមើលផងដែរ 
ប្រជុំរឿងព្រេងខ្មែរ

ចំណាត់ថ្នាក់ក្រុម:ប្រជុំរឿងព្រេងខ្មែរ
រឿងអណ្ដើកនិងស្វា

## ដំនើររឿង 
មាន​រឿង​និទាន​មួយ​ថា​ អណ្ដើក​ និង​ស្វា​ វា​សុំ​ធ្វើ​ដន្លង​គ្នា​ តែ​គ្មាន​កូន​ចៅ​ទៅ​ចង​ពន្ធ​អ្វី​ទេ​ គ្រាន់​តែ​និយាយ​ថា​ សុំ​គ្នា​ធ្វើ​ដន្លង ។ សត្វ​ទាំង​ពីរ​ ស្រឡាញ់​រាប់អាន​គ្នា​ ដូច​ដន្លង​អ្នក​ទាំង​ពួង​នោះ​ដែរ ។ លុះ​ចំណេរ​យូរ​ទៅ​ ដន្លង​ខាង​ស្វា​នោះ​ គេ​មាន​កូន​ត្រូវ​រៀប​ការ​ គេ​ហៅ​ភ្ញៀវ​ពួក​ស្វា​ សន្មត​ថ្ងៃ​នឹង​ស៊ី​ការ​ ទើប​នឹក​ឃើញ​អណ្ដើក​ជា​ដន្លង​ថា > គិត​ហើយ​ក៏​ចាត់​បំរើ​ឲ្យ​ទៅ​អញ្ជើញ ។ ថ្ងៃ​ដែល​គេ​ប្រជុំ​ញាតិ​ស៊ី​ការ​នោះ​ អណ្ដើក​ក៏​ទៅ​ដល់​ដែរ​ តែ​នឹង​ឡើង​ទៅ​ស៊ី​ផឹក​នឹង​គេ​មិន​រួច ។ ពួក​ស្វា​បាន​ឃើញ​ ក៏​ទៅ​ប្រាប់​ដន្លង​ស្វា​ថា > ។ ដន្លង​ស្វា​ចុះ​មក​ ឃើញ​អណ្ដើក​ក៏​ប្រាប់​ថា​ដន្លង​ឯង​ ឡើង​មិន​រួច​នឹង​គេ​ មាន​តែ​ដន្លង​ឯង​ខាំ​វល្ល៍​នេះ​ចុះ​ យើង​នឹង​ស្រាវ​ឡើង​ ប៉ុន្តែ​បើ​មិន​ទាន់​ដល់​ទៅ​កន្លែង​ដែល​យើង​អង្គុយ​ទេ​ ដន្លង​ឯង​កុំ​និយាយ​ឲ្យ​សោះ​ ទោះ​បី​ឃើញ​អ្វី​ ឬ​គេ​ថា​អ្វី​ក៏​ដោយ, តែ​និយាយ​ធ្លាក់​មក​ស្លាប់​ហើយ ។ អណ្ដើក​ទទួល​បណ្ដាំ​ដន្លង​នោះ​សព្វ​គ្រប់​ហើយ​ ក៏​ទទួល​ខាំ​វល្លិ៍ ។ ពួក​ស្វា​ទាំង​ប៉ុន្មាន​ ក៏​ស្រាវ​វល្លិ៍​នោះ​ឡើង​ នាំ​អណ្ដើក​ទៅ​ឯ​ថ្នាក់​លើ ។
លុះ​ទៅ​ជិត​ដល់​កន្លែង​ ដែល​គេ​នឹង​ដាក់​នោះ​ ជួន​ជា​ដន្លង​ស្រី​ស្វា​ ឃើញ​អណ្ដើក​ ក៏​សួរ​ដោយ​រាប់អាន​ថា > ។ អណ្ដើក​ភ្លេច​ពាក្យ​បណ្ដាំ​ ហា​មាត់​ស្ដី​ទៅ​នឹង​ដន្លង​ ក៏​របូត​មាត់​ ធ្លាក់​ខ្លួន​ដល់​ដី​បែក​ស្នូក​ដូច​គេ​បោក​នឹង​ថ្ម​ ស្លាប់​នៅ​វេលា​នោះ​ ខាន​ស៊ី​ការ​នោះ​ទៅ ។

**មាត់​អណ្ដើក**

## ឯកសារយោង 
ប្រជុំរឿងព្រេងខ្មែរភាគទី១

## តំនភ្ជាប់ក្រៅ 
វិទ្យាស្ថានពុទ្ធសាសនបណ្ឌិត

## សូមមើលផងដែរ 
ប្រជុំរឿងព្រេងខ្មែរ

ចំណាត់ថ្នាក់ក្រុម:ប្រជុំរឿងព្រេងខ្មែរ